qundao/data-zh-poetry huggingface dataset:
洗衣辞再同仲宽赋
作者：张以宁
朝代：明
体裁：古风

妾身内郡良家女，双鬟嫁作东邻妇。寒机霜夜织流黄，输与官中了门户。嫁时春衣裁白苧，是妾手中织成布。相从箕帚不暂离，虽有新衣不如故。忆曾女傅授妾诗，被服浣濯古后妃。妾家贫素无侍儿，携衣洗洗妾不辞。妾人不是西家施，浣纱石上扬蛾眉。妾人不比溧阳女，杀身急义中道亏。河之水，清且漪，中有鲤鱼红尾肥。堂上老姑日午饥，洗衣洗衣须早归，河上风尘缁妾衣。
济南寓公程鹏翼耀彩亭
作者：张以宁
朝代：明
体裁：七言排律

济南山水似江南，耀彩亭前绿满潭。万柄高荷风娜娜，两行弱柳露毵毵。绛绡仙子笼新浴，翠盖佳人倚半酣。色静每于心独契，香清长许鼻先参。剪筒泻酒留人醉，采菂分茶与客谈。风景不殊时事异，即令看画意何堪。
浙江
作者：张以宁
朝代：明
体裁：五言律诗

山从天目下，潮到富阳回。此地扁舟去，吾生几度来。林红晚日落，江白雨云开。明旦须停棹，呼儿看钓台。
浙江亭沙涨十里
作者：张以宁
朝代：明
体裁：七言绝句

重到钱唐异昔时，潮头东击远洲移。人间莫住三千岁，沧海桑田几许悲。
浙江潮图
作者：张以宁
朝代：明
体裁：七言绝句

浙江亭下彩舟开，雪满青天白昼雷。闻说秪今亭上月，夜寒长照暗潮来。
淮安寄同年伯牙原卿
作者：张以宁
朝代：明
体裁：五言律诗

不见原卿久，题诗白发催。人文望公等，天意老英才。柳色长淮早，潮声满浦回。菊花寒雁过，忆共故人杯。
渡江
作者：张以宁
朝代：明
体裁：五言绝句

几载途中月，窥愁酒半酣。送人杨柳色，今日是江南。
游仙子次韵王子懋县尹
作者：张以宁
朝代：明
体裁：古风

白波如山多烈风，海中不见安期翁。十三真君唤我语，拄杖掷作垂天虹。金鸡啼落仙岩月，桃花满地胭脂雪。扶桑晓日见蓬莱，明霞万里红波热。酒酣少住三千春，下视城郭人民新。仙家鸡犬是麟凤，笑杀李白骑苍鳞。瑶台咫尺生烟霭，昆崙不隔青天外。寄声白发老刘郎，辛苦茂陵望东海。
游句容同林景和县尹子尚规登僧伽塔赋
作者：张以宁
朝代：明
体裁：古风

嵯峨崇明塔，拔地一千丈。我攀青云梯，倏到飞鸟上。微风韵金铎，初日丽银榜。维时十月交，叶脱天宇旷。群山东南奔，平川叠波浪。云间三茅峰，圜立俨相向。碧瓦浮鳞鳞，兹邑亦云壮。鸡鸣四关开，攘攘异得丧。塔中宴坐仙，怜汝在尘坱。古时登临人，今者亦何往。俯观世蜉蝣，仰叹彼龙象。乃知昆崙巅，可以小穹壤。同游皆隽英，超遥寄心赏。霜飙天际来，毛发飒森爽。太白去千年，吾何独惆怅。
湛渊王提点招饮出示座主马中丞诗归赋此谢之
作者：张以宁
朝代：明
体裁：古风

石田仙人玉为节，绣衣秋映琪花雪。袖挥骊珠五十六，飞到淮南是明月。淮南高士王方平，双骑苍鹿吹瑶笙。卧看明月在窗户，桂树云影秋冥冥。昔我乘槎斗边去，亲饮仙人玉杯露。丹成一别三十秋，东望玄洲隔烟雾。手攀桂树白发新，方平觞我脯麒麟。饮酣语旧逸兴发，笑傲沧海生微尘。金鸡呼日扶桑晓，三山如黛潮声小。明当握手共掀髯，日观层巅一长啸。
滦阳道中次韵李伯贞中丞李孟豳参政
作者：张以宁
朝代：明

共骑官马取长途，为爱佳山每缓驱。剪剪水风牵草带，疏疏沙雨长松须。杏园飞鞚沗同途，天骥羸骖不并驱。晓起滦阳成独笑，燕霜浑白少年须。
滦阳道中次韵李伯贞中丞李孟豳参政·其一
作者：张以宁
朝代：明
体裁：七言绝句

共骑官马取长途，为爱佳山每缓驱。剪剪水风牵草带，疏疏沙雨长松须。
滦阳道中次韵李伯贞中丞李孟豳参政·其二
作者：张以宁
朝代：明
体裁：七言绝句

杏园飞鞚沗同途，天骥羸骖不并驱。晓起滦阳成独笑，燕霜浑白少年须。
烜次草萍壁间韵同作
作者：张以宁
朝代：明
体裁：七言律诗

浙东路入江东去，酒醒篮舆几处山。桑柘叶光朝雨湿，棠梨花尽午风闲。青云在昔同攀桂，紫气如今独度关。只合溪头垂钓去，故人多在紫宸班。
焦矶庙
作者：张以宁
朝代：明
体裁：七言绝句

碧殿红棂翠浪间，江风缥渺动烟鬟。神鸡不逐云中去，啼杀清秋月满山。
燕子楼
作者：张以宁
朝代：明
体裁：七言律诗

杨柳青青汴水流，昔年歌舞侍君侯。城头落日鸦声起，楼上春风燕子愁。黄壤讵能留富贵，白云无复梦温柔。更怜山下虞姬草，烟雨年年恨未休。
牛士良惠诗既倚歌以和仍赋长句一篇以答之
作者：张以宁
朝代：明
体裁：古风

忆昔千步廊间住，起听胪传禁门曙。甲午科中看大魁，奇章公后闻芳誉。掉鞅天街笑语同，谭文雪屋过从屡。云龙上下许相逐，鸿燕参差那再遇。倏逢令侄在金陵，还与老夫同玉署。紫泥忽自天上来，英荡偕从日南去。画鹢秋飞江面风，蓝舆晓湿关头雾。广州西下望珠浦，邕管南边过铜柱。槿花红照瘴雨山，椰叶翠暗蛮烟路。嗷嗷长念雁回边，跕跕遥怜鸢堕处。自嗟老愧希古心，每羡才堪济时具。佐宣德意示怀柔，劝涉炎荒慎将护。蘘荷先备蛊气侵，薏苡仍戒流言污。己欣婉画起迂疏，更喜清诗慰迟暮。来春庾岭及晚梅，到日新洲采芳杜。君上王维应制篇，我寻平子归田赋。金銮寓直倘所思，好倩双鱼传尺素。
玉山县店见壁间黄山林献可诗次韵
作者：张以宁
朝代：明
体裁：七言绝句

淮水风高雁影微，澄江潮细鲤鱼稀。客愁正怯江东雨，花落青林闻秭归。
玉簪花
作者：张以宁
朝代：明
体裁：五言绝句

月女乌云滑，瑶笄坠许长。花神藏不得，清露一帘香。
王伯纯读书别墅晨起有怀纵笔奉寄
作者：张以宁
朝代：明
体裁：古风

数日有所思，作诗无好趣。思君读书芳桂林，睡起题诗有新句。谢公埭上楝花风，密叶啼莺绿如雾。君如尘外鹤，我似书中蠹。人生知己海内稀，纵有参差不相遇。咫尺思君知几回，远别悬知亦良苦。草亭新竹长，昨夜邗沟雨。思君持酒时，心逐江潮去。明年柳暗金河路，君马如龙辔如组。而今壁上好题诗，记取王郎读书处。
环翠楼为危子绎作
作者：张以宁
朝代：明
体裁：七言律诗

新搆清溪溪上山，天开罨画翠回环。栏横星汉高寒外，坐入烟岚晻霭间。衣桁暖生云淰淰，琴床清滴雨斑斑。癯儒夙有楼居好，归欲从之结大还。
用烜韵呈王赵二明府
作者：张以宁
朝代：明
体裁：五言律诗

二妙惊联璧，双飞垂近天。不悬高士榻，许上孝廉船。谈剧常绝倒，情真任醉眠。殷勤御河月，相送大江前。
登大佛岭雨中云在其下
作者：张以宁
朝代：明
体裁：古风

大佛岭尽小石来，黑崖削铁悬崔嵬。泉翻松根六月雪，雨老石路千年苔。我行忽落青天外，白云四望茫如海。黛痕三点见蓬莱，明星玉女遥相待。九华天姥省见之，人间有山无此奇。平生酷恨李太白，不到闽山独欠诗。
登闽关
作者：张以宁
朝代：明
体裁：七言律诗

独步青云最上梯，八闽如井眼中低。泉鸣万鼓动哀壑，山饮双虹垂远溪。家近尚无鸿雁信，客愁复有鹧鸪啼。书生未老疏狂意，更欲昆崙散马蹄。
祭酒江先生见和再次前韵
作者：张以宁
朝代：明
体裁：七言律诗

先生稽古如桓荣，老我忧时惭贾生。六鳌共掣碧海动，孤凤先睹朝阳鸣。青春深院梧桐暗，红日高盘苜蓿横。誓将丝毫效补衮，长愿磐石安维城。
秋登九江庙晚眺
作者：张以宁
朝代：明
体裁：七言律诗

黄花开后叶初霜，紫蟹肥时酒满缸。羁旅已知浮世淡，登临未觉壮心降。天垂去鸟低平楚，水学惊蛇到大江。目极孤云乡思乱，烟波空想白鸥双。
科举以滞选法报罢士无有为钱若水者何也予于胶西张起原坐上闻此语悚然予获戾甲戌冬而乙亥科举罢徒抱耿耿进退跋疐此古昔有志之士所以仰天泪尽者也感胡永文事赋廿八字凡我同志当为怃然
作者：张以宁
朝代：明
体裁：七言绝句

竹实离离紫海春，高飞鸾凤出风尘。哀鸿不作青冥想，空向江湖怨弋人。
立冬舟中即事
作者：张以宁
朝代：明

一滩一滩复一滩，轻舟荡桨上曾湍。三秋岭外雨全少，十月邕南天未寒。露岸苇花明白羽，风林橘子动金丸。如何连夜还乡梦，不怕关山行路难。我家溪上白柴扉，久别儿时旧钓矶。兵后故庐悲茂草，梦中慈母念单衣。千年汗竹何多错，万里浮萍未暂归。伫立悲风挥血泪，此身元不为轻肥。
立冬舟中即事·其一
作者：张以宁
朝代：明
体裁：诗

一滩一滩复一滩，轻舟荡桨上曾湍。三秋岭外雨全少，十月邕南天未寒。露岸苇花明白羽，风林橘子动金丸。如何连夜还乡梦，不怕关山行路难。
立冬舟中即事·其二
作者：张以宁
朝代：明
体裁：七言律诗

我家溪上白柴扉，久别儿时旧钓矶。兵后故庐悲茂草，梦中慈母念单衣。千年汗竹何多错，万里浮萍未暂归。伫立悲风挥血泪，此身元不为轻肥。
竹轩
作者：张以宁
朝代：明
体裁：七言律诗

门外红尘一丈深，开门碧雾秋阴阴。十年对雪守汉节，三月不肉闻韶音。风高常与鹤同梦，雨作或听龙一吟。淮南大隐人所羡，令我不乐思故林。
答豫章邓文若进士见赠并谢苏昌龄徵君
作者：张以宁
朝代：明
体裁：古风

昨日出城风日暄，今日雨声早闭门。阴晴百岁手翻覆，长歌君诗击我尊。昔年之春上京国，晓趋阊阖观朝元。榑桑出日丽黄道，析木聚星环紫垣。冯侯作歌君属和，我起击节清心魂。五年相望不相见，万事别来难具论。鬓边青丝已霜色，衣上红尘唯酒痕。琼花开时广陵市，岂意共君同笑言。眉山座上烂漫酌，三人欢好如弟昆。纵谈夙昔若梦寐，仰视明月低昆崙。起携数友逐清赏，杂遝鞍马城西村。江流地上白浩浩，山落烟际青浑浑。醉怀磊磈倾欲尽，世虑皎洁醒终存。睹君佳儿宛在侧，杂佩婉娈纫芳荪。老亲稚子隔天末，安得不使心忧烦。感君相宽佩君语，期君去我高飞鶱。饥鸿嗷嗷纷在野，我曹一饮皆君恩。此身倘未溘朝露，誓将毫末酬乾坤。
絅斋为张景思总管赋
作者：张以宁
朝代：明
体裁：古风

煌煌五色锦，出自天孙机。河汉濯文彩，云霞光陆离。裁之古刀尺，被服礼所宜。终焉不自衒，衣褧以尚之。白贲遵圣训，含章示臣规。岂乏美在中，讵求众人知。问兹谁为欤，君子有令仪。承家世衮绣，保己犹布韦。盛德讵终閟，天道谅如斯。善刀用乃完，蕴玉光逾辉。愿言宝昭代，黻我舜裳衣。
腊月梦还家侍亲
作者：张以宁
朝代：明
体裁：七言律诗

喜著莱衣侍越吟，觉来犹未脱朝簪。五更霜月到家梦，十载风尘为客心。山远秭归啼更苦，海乾精卫恨犹深。几时万斛潺湲泪，尽洒坟前柏树林。
自挽
作者：张以宁
朝代：明
体裁：七言律诗

一世穷愁老翰林，南归旅榇越山岑。覆身粗有黔娄被，垂橐都无陆贾金。稚子啼饥忧未艾，慈亲藁葬痛尤深。经过相识如相问，莫忘徐君挂剑心。
至建阳文公宅里
作者：张以宁
朝代：明
体裁：七言律诗

河南夫子骑箕去，建水重生盖世翁。昔日中原知侍讲，清朝四海学文公。山藏剑履人如玉，壁出诗书气若虹。卜筑何时邻此地，咏归溪上舞雩风。
至瓜州
作者：张以宁
朝代：明
体裁：七言律诗

江流岛屿碧湾环，两岸楼台晻霭间。细雨春帆来楚峡，遥天晓树见吴山。岚光去鹭半明灭，云气与鸥相往还。欲访乡僧心已倦，十年为客鬓毛斑。
舒啸轩
作者：张以宁
朝代：明
体裁：五言律诗

幽居苍竹林，永啸白云岑。自吐虹蜺气，人闻鸾凤音。野烟乔木晚，江雨落花深。亦有东皋兴，何当一抱琴。
舜庙诗次韵牛士良
作者：张以宁
朝代：明
体裁：七言律诗

苍梧落日百灵悲，韶石清风万代思。洪水一从咨禹后，深山几见避秦时。鸟耘历历传遗迹，鸡卜纷纷异俗祠。白发舜弦峰下路，老儒独咏卿云诗。
舟中
作者：张以宁
朝代：明
体裁：五言律诗

叹息舟人妇，哀音此日来。死生谁料得，贫贱益堪哀。去棹从渠驻，归心未忍催。春江昨夜雨，花落满苍苔。
舟中望庐山
作者：张以宁
朝代：明

重过庐山三十秋，西风催送上湖舟。若为借得仙人鹤，飞到香炉峰顶头。老无杰句对庐山，紫翠遥看霄汉间。羡杀倒骑牛背客，买田长占落星湾。
舟中望庐山·其一
作者：张以宁
朝代：明
体裁：七言绝句

重过庐山三十秋，西风催送上湖舟。若为借得仙人鹤，飞到香炉峰顶头。
舟中望庐山·其二
作者：张以宁
朝代：明
体裁：七言绝句

老无杰句对庐山，紫翠遥看霄汉间。羡杀倒骑牛背客，买田长占落星湾。
舟中望赣州
作者：张以宁
朝代：明
体裁：七言律诗

虎头城外水周遭，四望群峰涌翠涛。带雨布帆随去鸟，牵江黄帽接飞猱。清秋度岭君恩厚，永夜还家客梦劳。欲问交州何处是，五羊南去万山高。
舟中睹物忆亡儿烜
作者：张以宁
朝代：明

误我虚名已白头，可怜望汝绍箕裘。乌牛舐犊斜阳里，忽见潸然老泪流。海内名人尽望渠，岂知意广却才疏。老来只愿儿痴钝，解种先畴读父书。别时叮嘱忍能忘，忆着潺湲泪万行。复恐老年悲太甚，痛来无奈骂疏狂。草深北岭暗寒烟，白骨无人瘗九泉。留得虚名诗满箧，可怜乱后落谁边。
舟中睹物忆亡儿烜·其一
作者：张以宁
朝代：明
体裁：七言绝句

误我虚名已白头，可怜望汝绍箕裘。乌牛舐犊斜阳里，忽见潸然老泪流。
舟中睹物忆亡儿烜·其三
作者：张以宁
朝代：明
体裁：七言绝句

别时叮嘱忍能忘，忆着潺湲泪万行。复恐老年悲太甚，痛来无奈骂疏狂。
舟中睹物忆亡儿烜·其二
作者：张以宁
朝代：明
体裁：七言绝句

海内名人尽望渠，岂知意广却才疏。老来只愿儿痴钝，解种先畴读父书。
舟中睹物忆亡儿烜·其四
作者：张以宁
朝代：明
体裁：七言绝句

草深北岭暗寒烟，白骨无人瘗九泉。留得虚名诗满箧，可怜乱后落谁边。
舟中睹物忆亡儿烜二十七日晚到万安县县令冯仲文来问劳翌日登岸观故宋贾相秋壑所居故址左城隍祠右社稷坛中为龙溪书院其后二乔木郁然云贾相生于此书院旧甚盛田多于邑学今归之官独旧屋前后二间中存先圣燕居像左四公木主徘徊久之当宋季年君臣将相皆非气运方兴者敌襄樊无策可救江左人材眇然无可为者譬之奕者不胜其偶无局不败是时有识者为崔菊坡叶西麓无已则为文山李肯斋可也而痴顽已甚贪冒富贵国亡家丧为千载骂笑而刻舟求剑者乃区区议其琐琐之陈迹悲夫因赋二绝如罪其羁留信使之类皆欲加之罪之辞也·其一
作者：张以宁
朝代：明
体裁：七言绝句

木绵庵畔瘴云愁，犹恋湖山一壑秋。从道黄粱俱一梦，几人解上五湖舟。
舟中见雨
作者：张以宁
朝代：明
体裁：五言律诗

今夜初听雨，江南杜若青。功名何卤莽，兄弟揔彫零。远梦愁胡蝶，深情愧脊令。抚孤终有意，身世尚流萍。
舟中顺风纵笔呈王子懋县尹赵德明知事
作者：张以宁
朝代：明

行舟难逢万里风，同舟难逢两诗翁。长风驾舟似走马，诗翁饮酒如长虹。三年落魄琼花月，去年蹑蹀金台雪。美人一笑舞罗衣，酒上貂裘雪花热。漳河归来二月春，河头柳色黄金新。玉浆浮盌泻碧酒，银尺出网跳鲜鳞。平原苍莽生晚霭，上党飞狐落天外。诗成举酒须饮之，君看漳河走东海。
舟中顺风纵笔呈王子懋县尹赵德明知事
作者：张以宁
朝代：明
体裁：古风

行舟难逢万里风，同舟难逢两诗翁。长风驾舟似走马，诗翁饮酒如长虹。三年落魄琼花月，去年蹑蹀金台雪。美人一笑舞罗衣，酒上貂裘雪花热。漳河归来二月春，河头柳色黄金新。玉浆浮碗泻碧酒，银尺出网跳鲜鳞。平原苍莽生晚霭，上党飞狐落天外。诗成举酒须饮之，君看漳河走东海。
芜湖
作者：张以宁
朝代：明
体裁：七言绝句

忠臣解体将离心，一鼓芜湖九鼎沉。遗老尚谈前宋事，惜无人解说王琳。
范增墓
作者：张以宁
朝代：明
体裁：七言律诗

鸿门已失秦天下，千载彭城恨满襟。亭长空惊撞白璧，中郎还解摸黄金。乾坤不庇英雄骨，霜露谁为怵愓心。独有彷徉尘垢外，谷城飞去白云深。
荅张约中见问
作者：张以宁
朝代：明
体裁：七言律诗

衰迟久让祖生鞭，寂寞犹存郑老毡。金马隐来人岂识，木鸡老去我方全。坐移棠树庭前日，梦到榴花洞里天。多谢故人劳远问，滥竽博士又三年。
荆门闸
作者：张以宁
朝代：明
体裁：五言律诗

车到荆门上，舟移钜野中。河声来汶济，山色见龟蒙。杨柳烟深浅，杏花春白红。人家桑枣外，犹是古人风。
董子庙
作者：张以宁
朝代：明
体裁：五言律诗

董子天人策，寥寥四百年。临风一怀古，此地昔生贤。白日明肝胆，青山閟简编。公孙东阁客，今复几人传。
葵花
作者：张以宁
朝代：明
体裁：五言绝句

日出赤城霞，瑶台宴万花。酒阑朝绛节，整整复斜斜。
蒋仲诚墨牛图
作者：张以宁
朝代：明

回风吹云垂柳枝，蔓草雨湿春离离。牧人荷蓑笠，叱牛牛下来。牛归草草犊行迟，茧栗望母鸣相追。牛兮顾尔犊，无乃日夕饥。我见恻然，念归以悲。嗟哉杨德祖，蚩蚩真小儿。溪水无泥新雨馀，日透高树秋扶疏。牧儿挈笭箵，独漉水中鱼。人闲放牛牛自如，一牛长鸣望太虚。一牛顾其牧，无乃亦笑渠。我见㗳然，观物之初。嗟哉蒲山子，区区读何书。
蒋仲诚墨牛图·其一
作者：张以宁
朝代：明
体裁：古风

回风吹云垂柳枝，蔓草雨湿春离离。牧人荷蓑笠，叱牛牛下来。牛归草草犊行迟，茧栗望母鸣相追。牛兮顾尔犊，无乃日夕饥。我见恻然，念归以悲。嗟哉杨德祖，蚩蚩真小儿。
蒋仲诚墨牛图·其二
作者：张以宁
朝代：明
体裁：古风

溪水无泥新雨馀，日透高树秋扶疏。牧儿挈笭箵，独漉水中鱼。人闲放牛牛自如，一牛长鸣望太虚。一牛顾其牧，无乃亦笑渠。我见㗳然，观物之初。嗟哉蒲山子，区区读何书。
衢州咏烂柯山效宋体
作者：张以宁
朝代：明

人说仙家日月迟，仙家日月转堪悲。谁将百岁人间乐，只换山中一局棋。洞里仙人笑客痴，斧柯烂却忘归时。人间宇宙无穷事，只似山中一局棋。
衢州咏烂柯山效宋体·其一
作者：张以宁
朝代：明
体裁：七言绝句

人说仙家日月迟，仙家日月转堪悲。谁将百岁人间乐，只换山中一局棋。
衢州咏烂柯山效宋体·其二
作者：张以宁
朝代：明
体裁：七言绝句

洞里仙人笑客痴，斧柯烂却忘归时。人间宇宙无穷事，只似山中一局棋。
论诗
作者：张以宁
朝代：明
体裁：七言绝句

富贵辞夸奈俗何，清虚趣胜亦诗魔。白云瑶草红尘外，终胜黄莺绿柳多。
贺李孟豳中丞寿四绝
作者：张以宁
朝代：明

十日书云后，窗中影渐长。好将五色锦，为补舜衣裳。春信到琴边，声成意已传。须裁太古曲，天上和虞弦。清晓写诗成，飞英点玉觥。为传梅信好，闻早入调羹。暖到牙签早，芸香已报春。凤毛新可喜，临得晋书真。
贺李孟豳中丞寿四绝·其一
作者：张以宁
朝代：明
体裁：五言绝句

十日书云后，窗中影渐长。好将五色锦，为补舜衣裳。
贺李孟豳中丞寿四绝·其三
作者：张以宁
朝代：明
体裁：五言绝句

清晓写诗成，飞英点玉觥。为传梅信好，闻早入调羹。
贺李孟豳中丞寿四绝·其二
作者：张以宁
朝代：明
体裁：五言绝句

春信到琴边，声成意已传。须裁太古曲，天上和虞弦。
贺李孟豳中丞寿四绝·其四
作者：张以宁
朝代：明
体裁：五言绝句

暖到牙签早，芸香已报春。凤毛新可喜，临得晋书真。
贺礼部王尚书本中二十韵
作者：张以宁
朝代：明
体裁：五言排律

孤竹先贤国，三槐故相庭。恭惟我文肃，藉甚古仪型。金掌新卿月，银槎旧客星。青箱传远大，綵笔动精灵。右掖何清切，中朝重委令。判题花粲粲，啸咏竹泠泠。宗伯司周典，尚书管汉庭。地华人更妙，名盛德惟馨。斗运天喉舌，云飞雪羽翎。趋朝群騕袅，开宴万娉婷。舞艳围珠袖，歌长簇锦屏。橐荷元映紫，简竹要垂青。知贡春题榜，焚香昼锁厅。为公植桃李，报国蓄参苓。丹扆更新诏，苍生望永宁。芝泥看凤下，薇阁待鸾停。傅说升调鼎，匡衡奏引经。即应清海岱，还复禅云亭。自哂依清樾，犹惭泛梗萍。卑飞惟短翅，终愿附青冥。
赋段节妇
作者：张以宁
朝代：明
体裁：古风

莫磨青铜镜，莫理冰丝弦。黄鹄不重行，女贞难再妍。嗟嗟未亡人，寂寂长自怜。百死何足惜，但惜负所天。嫁时旧巾栉，不忍弃且捐。所天谅有知，携之见黄泉。
赠别同年何詹成
作者：张以宁
朝代：明
体裁：五言律诗

十载鬓俱白，故人心尚丹。中年知旧少，远道别离难。我欲扁舟去，君留宝剑看。酒酣望沧海，碣石在波澜。
赠安南善书阮生生名太冲为予书春秋春王正月考及安南行稿予喜其楷法遒美更其字曰用和而诗以赠之
作者：张以宁
朝代：明
体裁：古风

安南有生阮太冲，隶书国中称最工。劲如精兵槊善舞，疾若快匠斤成风。老夫持节使绝域，眼昏头白垂龙钟。著书暇日使之写，一笑聊足舒心胸。写书设官自汉代，嗟汝乃在炎荒中。迢迢岭表产丹荔，郁郁涧底生青松。我兴为尔作长句，生起再拜生春容。独不见琼州姜生遇苏子，姓名亦可传无穷。
赠安南善书阮生生名廷玠为予书春秋春王正月考及安南行稿予喜其楷法遒美更其字曰宝善而诗以赠之
作者：张以宁
朝代：明
体裁：古风

安南有生阮廷玠，隶书国内知名最。整如老将严甲兵，庄若端人正冠带。老夫持节使炎州，头白眼昏今老大。著书暇日使之写，一笑令人心目快。唐时选人用楷法，嗟尔乃在要荒外。翡翠天涯隐羽毛，蛇珠海底沈光怪。我兴为尔作长歌，生起脩容重再拜。独不见儋耳黎生遇老坡，亦得姓名传后代。
赣州城下
作者：张以宁
朝代：明
体裁：七言律诗

番禺北下险秦崤，章贡西边近楚郊。五岭气来苍雾合，双溪声动玉虹交。山邮傍岸多攒石，野屋缘城半覆茅。细雨舟中无一事，新诗吟就手重抄。
赤盏为肃慎贵族于今为清门希曾其字者读书为诗善鼓琴且工墨菊有新意为予作四幅留其二徵诗为赋此云
作者：张以宁
朝代：明

昔人画梅如相马，此意岂在骊黄者。希曾墨菊乃似之，是何奇趣幽且雅。松窗无人高卧起，池水尽黑临书罢。玄霜玉盌捣秋风，露湿吴纨净潇洒。金钱失却汉宫寒，蛱蝶飞来怨清夜。曩予步屧东篱下，采采黄花不盈把。即今却似雾中看，老眼摩挲忽惊诧。熟视经营惨淡馀，希曾岂是寻常画。坡翁墨花诗更奇，我今材薄况衰谢。醉来墨沈倒淋漓，自拭乌丝为君写。
赤盏为肃慎贵族于今为清门希曾其字者读书为诗善鼓琴且工墨菊有新意为予作四幅留其二徵诗为赋此云
作者：张以宁
朝代：明
体裁：古风

昔人画梅如相马，此意岂在骊黄者。希曾墨菊乃似之，是何奇趣幽且雅。松窗无人高卧起，池水尽黑临书罢。玄霜玉碗捣秋风，露湿吴纨净潇洒。金钱失却汉宫寒，蛱蝶飞来怨清夜。曩予步屧东篱下，采采黄花不盈把。即今却似雾中看，老眼摩挲忽惊诧。熟视经营惨淡馀，希曾岂是寻常画。坡翁墨花诗更奇，我今材薄况衰谢。醉来墨沈倒淋漓，自拭乌丝为君写。
过临江
作者：张以宁
朝代：明

江右流芳墨作庄，气雄文古压欧王。平生却为多稽古，忧杀平南狄武襄。二贤江右起联翩，洙泗支流迥有传。闻说九京英爽在，台章深悔到伊川。
过临江·其一
作者：张以宁
朝代：明
体裁：七言绝句

江右流芳墨作庄，气雄文古压欧王。平生却为多稽古，忧杀平南狄武襄。
过临江·其二
作者：张以宁
朝代：明
体裁：七言绝句

二贤江右起联翩，洙泗支流迥有传。闻说九京英爽在，台章深悔到伊川。
过临江望閤皀山
作者：张以宁
朝代：明
体裁：七言绝句

閤皀山青琐夕霏，仙翁旧馆尚依稀。归来倘似辽东鹤，愁杀千年老令威。
过兰溪
作者：张以宁
朝代：明
体裁：五言律诗

昔过兰溪上，秋风把酒杯。重来人事异，独立客心哀。沙合滩声转，帆移塔影来。赤松山色近，伫望意徘徊。
过南昌
作者：张以宁
朝代：明
体裁：七言律诗

平生未踏南昌土，垂老经过驾使轺。徐孺洲前花寂寂，滕王阁外草萧萧。瑶台月堕鸾声杳，铁柱云生蜃气销。独喜西山青似旧，升平犹得见新朝。
过吴江州
作者：张以宁
朝代：明
体裁：七言律诗

三高堂下绿蘋风，十载维舟两鬓蓬。范蠡无书留越绝，张翰有梦到吴中。云开笠泽浮珠阙，月出长桥动綵虹。长忆故人心断绝，五羊南去少飞鸿。
过大圣港新河口
作者：张以宁
朝代：明
体裁：七言绝句

佳气茏葱紫翠间，人家百万绕钟山。新河亦似知形势，流入龙江第一关。
过小孤山
作者：张以宁
朝代：明
体裁：七言律诗

交趾江头指壮游，小孤山下见新秋。天镵双柱维南极，海作重门锁上流。使者星驰英荡节，神妃风送锦帆舟。来春二月停归棹，好荐芳馨杜若洲。
过崇安宿赤石水涩不下舟
作者：张以宁
朝代：明
体裁：七言绝句

两岸青山下建溪，笋舆轧轧坐鸡栖。人间最是吴儿乐，一枕清风过浙西。
过常州
作者：张以宁
朝代：明
体裁：五言律诗

昔日延陵地，城基麦秀间。兵戈三户少，生齿百年还。画壁曾同看，求田惜未闲。故人卢可及，宿草在何山。
过桐庐
作者：张以宁
朝代：明
体裁：七言绝句

江边三月草凄凄，绿树苍烟望欲迷。细雨孤帆春睡起，青山两岸画眉啼。
过桐庐
作者：张以宁
朝代：明
体裁：五言律诗

绝爱桐庐水，潮回绿满溪。海风吹雨去，山日傍云低。涉世心犹壮，思家梦欲迷。独惭老莱子，白发尚儿啼。
过武夷
作者：张以宁
朝代：明
体裁：七言律诗

羽节霓旌蔽紫氛，幔亭高宴武夷君。虹桥一断青冥隔，天乐多传白昼闻。岩挂玉机虚夜月，洞函金骨煖春云。紫阳见说今犹在，拜乞刀圭傥汝分。
过沛歌风亭
作者：张以宁
朝代：明
体裁：七言律诗

苍梧帝逝薰弦绝，千古三侯慷慨歌。丰沛故乡宜有感，韩彭猛士惜无多。英雄老去台空在，魂魄来归意若何。楚舞尊前鸿鹄起，大风几动汉山河。
过观州悼阿仲深状元
作者：张以宁
朝代：明
体裁：七言绝句

麒麟堕地天不惜，流落荒郊鲁叟悲。白发杜陵忧国泪，临风独咏八哀诗。
过辛稼轩神道吊以诗
作者：张以宁
朝代：明
体裁：七言律诗

长啸秋云白日阴，太行天党气萧森。英雄已尽中原泪，臣主元无北渡心。年晚阴符仙蠹化，夜寒雄剑老龙吟。青山万折东流去，春暮鹃啼宰树林。
过郭州答子烜和韵
作者：张以宁
朝代：明
体裁：七言律诗

擘破飞狐碧玉峰，奔河似电出卢龙。晴波落日金明灭，远树寒烟翠叠重。吟诗骥子新怜汝，返哺乌雏独愧侬。溪上故庐何日扫，故人携酒话奇胸。
过采石
作者：张以宁
朝代：明

重过峨眉访旧游，三山无恙水东流。若为唤起青莲客，共醉西风亭上秋。天堑西边牛渚矶，燃犀谁敢照朱衣。而今荡桨平如掌，薄暮渔童买酒归。
过采石·其一
作者：张以宁
朝代：明
体裁：七言绝句

重过峨眉访旧游，三山无恙水东流。若为唤起青莲客，共醉西风亭上秋。
过采石·其二
作者：张以宁
朝代：明
体裁：七言绝句

天堑西边牛渚矶，燃犀谁敢照朱衣。而今荡桨平如掌，薄暮渔童买酒归。
过龙游
作者：张以宁
朝代：明
体裁：五言律诗

鹢首见龙游，群山翠浪流。阳坡眠白犊，阴洞锁苍虬。树密云藏屋，滩长石啮舟。呼儿具尊酒，听客说杭州。
近无锡道中
作者：张以宁
朝代：明
体裁：五言律诗

叠桥随港直，联木护堤偏。村落皆通水，人家半系船。橘花香曙露，杨叶淡寒烟。中土何寥廓，黄沙人种田。
追和杨仲弘饶州东湖四景诗上本斋王参政
作者：张以宁
朝代：明

梅花吹暖透重闉，紫马朝遨湖上春。岚影尽兼云影湿，涨痕犹带雪痕新。高人下榻来江表，神女鸣珰过汉滨。为问棠阴今盛否，君侯遗爱在番民。番君国里水云多，雨歇黄梅涨碧波。锦缆惊鸥穿弱柳，银盘簇鲙裹新荷。佳人狎坐传觞令，上客豪吟相棹歌。小范风流今有继，新诗乐石待重磨。使君晓命木兰舟，霁雨湖光碧玉秋。乐妓并歌翻小海，诗仙同载上瀛洲。莼香白露尝初荐，稻熟黄云看早收。安得如公百元结，狂澜今为障东流。龙堂贝阙水仙家，夜色清寒晓转加。淰淰冻云低草树，娟娟晴雪照梅花。旧盟沤鸟依轻桨，新钓鳊鱼出古槎。玉署词人传好句，绝胜图与凤池誇。
追和杨仲弘饶州东湖四景诗上本斋王参政·其一
作者：张以宁
朝代：明
体裁：七言律诗

梅花吹暖透重闉，紫马朝遨湖上春。岚影尽兼云影湿，涨痕犹带雪痕新。高人下榻来江表，神女鸣珰过汉滨。为问棠阴今盛否，君侯遗爱在番民。
追和杨仲弘饶州东湖四景诗上本斋王参政·其三
作者：张以宁
朝代：明
体裁：七言律诗

使君晓命木兰舟，霁雨湖光碧玉秋。乐妓并歌翻小海，诗仙同载上瀛洲。莼香白露尝初荐，稻熟黄云看早收。安得如公百元结，狂澜今为障东流。
追和杨仲弘饶州东湖四景诗上本斋王参政·其二
作者：张以宁
朝代：明
体裁：七言律诗

番君国里水云多，雨歇黄梅涨碧波。锦缆惊鸥穿弱柳，银盘簇鲙裹新荷。佳人狎坐传觞令，上客豪吟相棹歌。小范风流今有继，新诗乐石待重磨。
追和杨仲弘饶州东湖四景诗上本斋王参政·其四
作者：张以宁
朝代：明
体裁：七言律诗

龙堂贝阙水仙家，夜色清寒晓转加。淰淰冻云低草树，娟娟晴雪照梅花。旧盟沤鸟依轻桨，新钓鳊鱼出古槎。玉署词人传好句，绝胜图与凤池誇。
送三人杰都事开诏福建
作者：张以宁
朝代：明
体裁：五言排律

曩客东泉老，相逢盖屡倾。剧谈消鄙吝，高谊动幽明。我素金门隐，君归锦里耕。五年才一见，万里又重行。故老扶藜拜，元戎负剑迎。江环螺女浦，山尽粤王城。麦饭先茔感，莼羹故国情。自怜何日去，曝背憩柴荆。
送侯邦彦自南谯游建业
作者：张以宁
朝代：明
体裁：五言律诗

君向金陵去，云帆百尺悬。杯摇江色里，诗堕菊花前。涂水明秋月，钟山起暮烟。凤台逢李白，一为问青天。
送僧南归
作者：张以宁
朝代：明
体裁：五言律诗

兵尘犹澒洞，僧舍亦徵求。师向江南去，予方毂下留。风霜两足白，宇宙一身浮。归及梅花发，题诗寄陇头。
送僧游杭
作者：张以宁
朝代：明
体裁：七言律诗

铜驼夜泣苔花冷，银雁秋飞宝气消。曾共残僧披旧迹，尚怜故老话前朝。衲随猿挂云生树，杯趁鸥还月上潮。师去新诗如见寄，白沙翠筱赤阑桥。
送刘子昭归杭省亲
作者：张以宁
朝代：明
体裁：七言律诗

白鱼青笋江南好，君去湖山知几重。潮长河船四五尺，乌啼门巷两三松。笑予霜点秋来鬓，极目云飞海上峰。已把行藏付渔钓，尚烦书信到疏慵。
送刘素轩作守
作者：张以宁
朝代：明
体裁：七言律诗

使君持节西南去，汉水东边十万家。每与儒生陈俎豆，闲随野老问桑麻。双旌晓出千原雨，五马春行几县花。耆旧只今能有几，一麾莫道远京华。
送叶景山掾史赴都
作者：张以宁
朝代：明
体裁：七言律诗

海上青山仙者家，飘飘杂佩上飞霞。牧之旧重淮南幕，博望今随斗北槎。黄道夜平星合璧，紫台秋冷雪成花。君行正及观光便，五色云中望帝车。
送同年江学庭弟学文归建昌
作者：张以宁
朝代：明
体裁：五言律诗

白发江夫子，青云信独稀。故人长北望，令弟又南归。庭树乌先喜，江帆雁共飞。东湖春柳色，到日上君衣。
送姜知事湖广掾
作者：张以宁
朝代：明
体裁：七言律诗

薇省恭闻吉语来，芙蓉幄下莫徘徊。诗题郎署星辰动，檄到蛮溪雾雨开。鄂渚暮涛喧鼓角，汉阳高树出楼台。飞腾此日中天近，定有文章彻上台。
送孔伯逊延平录事
作者：张以宁
朝代：明
体裁：七言律诗

阙里诸孙圣代英，作官去拜四先生。雷霆入地溪声合，星斗罗空剑气明。千载有传文献盛，三年无事纪纲行。薰风荔子丹时后，重待扶摇觐帝京。
送完者佥宪赴江东
作者：张以宁
朝代：明
体裁：七言律诗

公家世践台阶上，江国新瞻使节来。一雨洗冤行列郡，诸星执法近崇台。山川尚似玄晖赋，父老皆怜李白才。宛水敬亭如历遍，矞云高处是蓬莱。
送宣掾李伯鲁北上
作者：张以宁
朝代：明
体裁：古风

忆昔君家先柱史，肮脏不与世低昂。春秋千古寸心赤，风雪十年霜鬓苍。丹穴之雏有文章，早陪时髦歘高翔。东行吴会西江湘，鹭车所历飞秋霜。崎岖五岭求盗使，何能慁君此彷徨。英英大阃殿南服，淮海襟带环其疆。幕中芙蓉白日静，笔下玉蕊春风香。三年笑谈此日别，别意已觉随飞樯。莺啼冥冥江树绿，雁去漠漠河流黄。天街析木霄汉上，列宿清润垂光芒。君家世德理必复，君今升矣我所望。人生变化安可量，人生变化安可量。
送宪掾孙德谦北上
作者：张以宁
朝代：明

孙君宪府之白眉，拱璧瑩然廊庙姿。往年少府寔初筮，当道好官多见知。鸂？夜自金滩起，騄駬晓上青天驰。淮霜秋清古柏树，海月夜白扶桑枝。宪家宏纲甚照耀，绣衣使者常嗟咨。飞剡如云集台阁，束书即日趋京师。恭闻先公古遗爱，只今古道人犹思。高门翼翼后必大，天道昭昭今在兹。紫微华盖森列辅，灵芝朱草祥明时。蜚腾去去君莫迟，舜琴待和薰风诗。
送宪掾孙德谦北上
作者：张以宁
朝代：明
体裁：古风

孙君宪府之白眉，拱璧莹然廊庙姿。往年少府寔初筮，当道好官多见知。鸂�夜自金滩起，騄駬晓上青天驰。淮霜秋清古柏树，海月夜白扶桑枝。宪家宏纲甚照耀，绣衣使者常嗟咨。飞剡如云集台阁，束书即日趋京师。恭闻先公古遗爱，只今古道人犹思。高门翼翼后必大，天道昭昭今在兹。紫微华盖森列辅，灵芝朱草祥明时。蜚腾去去君莫迟，舜琴待和薰风诗。
送崔士谦侍亲还嵊县
作者：张以宁
朝代：明
体裁：七言律诗

剡中李白题诗处，我昔因之访隐君。天姥树低山似渚，曹娥潮上水如云。怀人夜雪孤舟远，送子秋风一雁闻。捧檄高堂须一笑，白鱼青笋渐纷纷。
送帖佥宪赴山北
作者：张以宁
朝代：明
体裁：七言律诗

大宁城郭枕江雄，前代豪华在眼中。山外貔貅闲夜月，海东鹰隼待秋风。天围松岭云垂幕，霜下金源水若空。益访民风上天子，忽忘家世是元功。
送张东阳弟
作者：张以宁
朝代：明
体裁：古风

昔我归自黄山时，曾送龙虎张君诗。张君善诗逼张籍，淡若古瑟弦朱丝。难兄之下有难弟，有道有术仍能医。携诗过我茅屋底，每忆令兄欣见之。上清真人矞云气，南阳太守清冰姿。顾惭寘我珠玉侧，华胄遥遥那得辞。君归见兄道贱子，别二十年双鬓衰。山中茯苓倘可斸，岁晚楖栗当相随。
送徐君美之六合县尹
作者：张以宁
朝代：明
体裁：五言律诗

山县棠梨树，题诗动忆君。尊前俱白发，马首又青云。春郭千花合，秋庭一鹤闻。公馀好心事，令子已能文。
送思齐贤调浙东掾
作者：张以宁
朝代：明
体裁：七言律诗

浙水东边幕府开，扶桑朝景拖高台。熊旗虎节层霄下，龙户缇人绝岛来。碧海清时稀警报，金天爽气盛文材。君行长笑金鳌顶，须有声名彻上台。
送李叔成游茅山
作者：张以宁
朝代：明
体裁：七言律诗

山头丹光涌日红，不尽幡幢来碧空。李白独骑一赤鲩，茅君导此双青童。纤云上衣槲叶雨，坠雪扑帽松花风。仙人笑指海水落，相约蓬莱之上宫。
送李逊学献书北上
作者：张以宁
朝代：明
体裁：七言律诗

恭惟圣代开东观，诏选诸儒会石渠。金匮已抽司马史，牙签犹藉邺侯书。献芹耿耿心期在，汗竹依依手泽馀。从此墨庄淮左盛，汉庭卜式意何如。
送杜德夫河东经历
作者：张以宁
朝代：明
体裁：五言排律

持斧山西去，参谋用俊人。栖乌台上掾，泛绿幕中宾。霜落豺狼魄，风清雁鹜尘。君行当要地，此别属良晨。塞远云来代，川长树入秦。两河犹戍卒，三晋半残民。峻坂疲飞挽，穷阎苦算缗。鸿饥方欲集，鹰饱正须驯。久矣疮痍极，居然风采新。难兄今阁老，宿望旧廷臣。棠树期连萼，葡萄少饮醇。乘骢消息好，拜命及三春。
送杨士杰学士代祀阙里分题得砚井台
作者：张以宁
朝代：明
体裁：古风

清庙岿古城，论堂俨遗井。色净涵市槐，芳流泛坛杏。经文曩删述，墨沼发光泂。源分鸿濛深，泽配穹壤永。兹行弭英荡，汲古用脩绠。仰止千载心，月明湛秋景。
送林崇高广西都事
作者：张以宁
朝代：明
体裁：七言排律

清江材子请长缨，风雨南荆万里行。组甲夜驰豺虎窟，帛书朝奏凤凰城。公车已见登臣乐，幕府旋闻用子荆。照海锦帆津吏报，轰山铜鼓峒人迎。檄来篁竹霜都静，诗到梅花雪共清。上日桂林延父老，为言折木泰阶平。
送王伯纯游钱塘
作者：张以宁
朝代：明
体裁：五言律诗

君去渡江春，莺花著处新。湖山有喜气，天壤见斯人。残雪明松岭，闲云傍葛巾。平生尘外意，于此得天真。
送谢弘道福建理问
作者：张以宁
朝代：明
体裁：七言律诗

江东谢掾旧风流，十载艰虞此壮游。节概红尘双短剑，功名沧海一归舟。粤王故国官梅早，杨子新坟宿草秋。君去望乡烦问讯，可无高士重南州。
送赵文中南归
作者：张以宁
朝代：明
体裁：七言律诗

忆饮黄山别酒时，颖滨汴上复京师。五千里外重来见，三十年中几语离。碧海钓鳌君特达，红尘骑马我衰迟。过家遗老如相问，大隐金门旧小儿。
送重峰阮子敬南还
作者：张以宁
朝代：明
体裁：古风

君家重峰下，我家大溪头。君家门前水，我家门前流。我行久别家，思忆故乡水。何况故乡人，相见六千里。十年在扬州，五年在京城。不见故乡人，见君难为情。见君情尚尔，别君奈何许。送君遽不堪，忆君良独苦。君归过溪上，为问水中鱼。别时鱼尾赤，别后今何如。
送铁元刚检归三山
作者：张以宁
朝代：明
体裁：七言律诗

公子高昌世贵家，佩悬明月弄飞霞。仙方旧授壶公药，使节新乘博望槎。春幕日迟榕换叶，昼庭风细荔吹花。乌台消息明年近，骢马金河踏软沙。
送陈子山状元之太庙署令
作者：张以宁
朝代：明
体裁：五言排律

紫殿传胪日，君名第一人。星辰金榜动，雨露锦袍新。华盖天常近，蓬莱地益亲。北门方眷切，东观又恩频。麟笔三朝史，龙颜一笑春。昕庭颁涣号，太室奉明禋。列圣罗冠冕，群公肃缙绅。矞云垂柳重，祥霭羃芝匀。献赋看来岁，登瀛及此辰。风帆开巨浪，霜翮上秋旻。文价何辉赫，台端即选抡。故人如见问，白发尚漳滨。
送陈彦博编修归省
作者：张以宁
朝代：明

紫薇老人积素翁，有客毫端飞绛虹。长吟北征窥杜子，忽跨东海逐任公。高风祈水波浪白，初日抟桑天地红。锦袍独酌金鳌顶，笑晲一粟浮杯中。我家神山海上头，昔交先公三十秋。几年不归父老忆，万里复送郎君游。白鱼青笋上亲寿，紫蟹黄花销客愁。明年老夫亦东耳，草堂小结并沧洲。
送陈彦博编修归省·其一
作者：张以宁
朝代：明
体裁：七言律诗

紫薇老人积素翁，有客毫端飞绛虹。长吟北征窥杜子，忽跨东海逐任公。高风祈水波浪白，初日抟桑天地红。锦袍独酌金鳌顶，笑晲一粟浮杯中。
送陈彦博编修归省·其二
作者：张以宁
朝代：明
体裁：七言律诗

我家神山海上头，昔交先公三十秋。几年不归父老忆，万里复送郎君游。白鱼青笋上亲寿，紫蟹黄花销客愁。明年老夫亦东耳，草堂小结并沧洲。
送馆主朝宪使之淮西四十韵
作者：张以宁
朝代：明
体裁：五言排律

宇宙开昌运，山川产荩臣。周邦多士贵，鲁国一儒真。江海襟无际，风雷笔有神。渊涵珠皎洁，山立玉嶙峋。剀切三千牍，飞扬四十春。粤从游辇毂，早已冠成均。泮水开重席，中书擢荐绅。赞戎淮甸左，参宪粤天垠。南纪孤飞隼，中台一角麟。太声摇列岳，爽气动高旻。出使方廉察，为郎已选抡。治邦用轻典，大礼佐宗禋。笋立清班峻，荷香紫橐新。琼林无横赋，肺石绝冤民。台省流荣屡，朝廷注意频。庸田俱利导，在野不嚬呻。全浙推崇剧，雄藩藉拊循。申侯仍作翰，召伯复来旬。海舶回诸国，星轺出八闽。层城狐一扫，绝岛兽皆驯。冰蘖俱吾素，珠犀讵尔珍。绣衣才受斧，芝检又颁纶。云近蓬莱殿，河澄析木津。紫垣依日月，黄道上星辰。鼎铉须贤佐，纲维借旧人。飞霜迎玉节，沛雨逐朱轮。包尹祠堂外，张公水庙滨。楚峰凉浸露，淝浪净无尘。秉笔应多暇，题诗必绝伦。列城俄镇静，六辔更咨询。晚节看黄菊，清秋倚碧筠。公心思绿野，帝命简彤宸。昔者开科选，先公赞国钧。文风今有赖，盛德岂无因。骨相宵人薄，心期令弟亲。同年俱踔厉，此日独沉沦。恋主肝犹赤，思亲鬓似银。十年长自苦，孤志若为伸。岂意长淮客，叨陪翘馆宾。铭心感知己，报国愿终身。
送马仲达秋试
作者：张以宁
朝代：明
体裁：七言律诗

杯酒秦淮初识子，虬髯玉面气如虹。扬州杜牧诗偏好，梁苑相如赋最工。翠湿帆前杨叶雨，香飘衣上桂花风。送行已有金台句，双阙春云五色中。
途中次子烜韵
作者：张以宁
朝代：明

日出河堤平，春来柳眼醒。蓟姬天下白，辽隼海东青。浪起层层雪，沙明点点星。片帆风力健，予欲运南溟。微官与志违，空负圣明时。对酒怀彭泽，题诗愧渼陂。遥天和树尽，断岸逐舟移。杨柳黄金色，随春入砚池。
途中次子烜韵·其一
作者：张以宁
朝代：明
体裁：五言律诗

日出河堤平，春来柳眼醒。蓟姬天下白，辽隼海东青。浪起层层雪，沙明点点星。片帆风力健，予欲运南溟。
途中次子烜韵·其二
作者：张以宁
朝代：明
体裁：五言律诗

微官与志违，空负圣明时。对酒怀彭泽，题诗愧渼陂。遥天和树尽，断岸逐舟移。杨柳黄金色，随春入砚池。
遇故人胡居敬临江府送至新淦
作者：张以宁
朝代：明

共酌檐花细雨前，凄然重见此江边。停舟莫怪难为别，能几人生二十年。翠竹苍松映白沙，清江西畔是君家。明年归路重相问，分食东陵五色瓜。蚤逐浮荣老未归，便归生事已全非。人生只合藏名姓，白首青山一布衣。
遇故人胡居敬临江府送至新淦·其一
作者：张以宁
朝代：明
体裁：七言绝句

共酌檐花细雨前，凄然重见此江边。停舟莫怪难为别，能几人生二十年。
遇故人胡居敬临江府送至新淦·其三
作者：张以宁
朝代：明
体裁：七言绝句

蚤逐浮荣老未归，便归生事已全非。人生只合藏名姓，白首青山一布衣。
遇故人胡居敬临江府送至新淦·其二
作者：张以宁
朝代：明
体裁：七言绝句

翠竹苍松映白沙，清江西畔是君家。明年归路重相问，分食东陵五色瓜。
道中
作者：张以宁
朝代：明
体裁：七言绝句

花飞芳树碧毵毵，已过西湖三月三。草草青帘人买酒，常州北畔似淮南。
邳州
作者：张以宁
朝代：明
体裁：七言律诗

轻帆飞度下邳城，两岸青山鹢首迎。风约河声归海近，云低树色傍淮平。子房流落编书在，玄德驱驰髀肉生。欲吊古人无处问，飞蝗过后雁哀鸣。
邵伯镇
作者：张以宁
朝代：明
体裁：七言绝句

广陵此去无多地，烟柳堤边一万家。已有小舟卖新藕，便思携酒看琼花。
都城春日再次前韵
作者：张以宁
朝代：明
体裁：七言律诗

卿云绚綵捧晴暾，春满皇都十二门。苑树嫩黄烟着色，宫沟微绿雪消痕。秧分过社新针水，麦种经秋秀被村。愿见年丰人饱饭，广文官冷底须论。
鉴清轩
作者：张以宁
朝代：明
体裁：古风

幽居鉴湖上，湖水直到门。爱彼湖水清，作此湖上轩。水清可以鉴，皎若玻璃盆。轻风蘋末来，万波生微痕。散乱眉与须，感兹默忘言。端坐鉴此心，澄之在其源。微风既不动，止水何由浑。湛然鲵桓渊，照见天地根。群物芸芸动，中有不动存。寄谢轩中人，细与静者论。
钱塘怀古
作者：张以宁
朝代：明
体裁：七言律诗

荷花桂子不胜悲，江介繁华异昔时。天目山来孤凤歇，海门潮去六龙移。贾充误世终无策，庾信哀时尚有词。莫向中原誇绝景，西湖遗恨是西施。
钱舜举画二首 其一 紫茄
作者：张以宁
朝代：明
体裁：七言绝句

江南坝里紫彭亨，票致钱郎巧写生。忆得故园秋雨过，新炊初熟饭香粳。
钱舜举画二首 其二 丝瓜
作者：张以宁
朝代：明
体裁：七言绝句

黄花翠蔓子累累，写得西风雨一篱。愁绝客怀浑怕见，老来万缕足秋思。
钱舜举画二首·紫茄
作者：张以宁
朝代：明

江南坝里紫彭亨，票致钱郎巧写生。忆得故园秋雨过，新炊初熟饭香粳。黄花翠蔓子累累，写得西风雨一篱。愁绝客怀浑怕见，老来万缕足秋思。
铜柱南边石作关海门镇外碧成湾喜君心似朝宗水直过千重万叠山
作者：张以宁
朝代：明

小孤庙下海门关，五老峰前星子湾。多君万里斯游壮，看到东南第一山。来时西蜀三韩使，奉表遥同马若飞。归到安南应说与，皇恩天覆万方归。四十馀年金榜客，玉堂人诧笔如飞。君王亲重儒臣选，肯受南方一物归。十月南方暑气微，洱河驿外叶初飞。遥知夹岸人争看，入贡中朝使者归。秋风吹海送仙槎，夜色新凉晓转加。归日阮郎应一笑，小春洞里又桃花。安子山前使者家，桄榔椰叶翠交加。知君来岁重修贡，饱看皇都二月花。乘轺万里已忘家，客思逢秋陡倍加。大庾岭边东去近，惜无驿使寄梅花。
铜柱南边石作关海门镇外碧成湾喜君心似朝宗水直过千重万叠山·其一
作者：张以宁
朝代：明
体裁：七言绝句

小孤庙下海门关，五老峰前星子湾。多君万里斯游壮，看到东南第一山。
铜柱南边石作关海门镇外碧成湾喜君心似朝宗水直过千重万叠山·其七
作者：张以宁
朝代：明
体裁：七言绝句

乘轺万里已忘家，客思逢秋陡倍加。大庾岭边东去近，惜无驿使寄梅花。
铜柱南边石作关海门镇外碧成湾喜君心似朝宗水直过千重万叠山·其三
作者：张以宁
朝代：明
体裁：七言绝句

四十馀年金榜客，玉堂人诧笔如飞。君王亲重儒臣选，肯受南方一物归。
铜柱南边石作关海门镇外碧成湾喜君心似朝宗水直过千重万叠山·其二
作者：张以宁
朝代：明
体裁：七言绝句

来时西蜀三韩使，奉表遥同马若飞。归到安南应说与，皇恩天覆万方归。
铜柱南边石作关海门镇外碧成湾喜君心似朝宗水直过千重万叠山·其五
作者：张以宁
朝代：明
体裁：七言绝句

秋风吹海送仙槎，夜色新凉晓转加。归日阮郎应一笑，小春洞里又桃花。
铜柱南边石作关海门镇外碧成湾喜君心似朝宗水直过千重万叠山·其六
作者：张以宁
朝代：明
体裁：七言绝句

安子山前使者家，桄榔椰叶翠交加。知君来岁重修贡，饱看皇都二月花。
铜柱南边石作关海门镇外碧成湾喜君心似朝宗水直过千重万叠山·其四
作者：张以宁
朝代：明
体裁：七言绝句

十月南方暑气微，洱河驿外叶初飞。遥知夹岸人争看，入贡中朝使者归。
长江万里图为同年汪华玉赋
作者：张以宁
朝代：明
体裁：古风

漷州太守吾同年，香凝画戟春风前。谈诗虚幌坐白昼，忽见浩荡万里之江天。天开地辟鸿濛外，风回日动神灵会。蓉旂翠节下葳蕤，阴火明珠出光怪。西山雪水青霄来，豁然峡断长川开。洞庭浪阔秋荡漾，汉阳树远云徘徊。庐阜迢遥到牛渚，复渚重洲散平楚。布帆漠漠瓜步烟，红叶离离石城雨。山庵似听疏钟鸣，野桥疑有行人行。村墟微茫灌木暗，绝境毫末俱分明。旅榜前头更渔艇，万鹜千鸦动寒影。水穷霞尽已欲无，犹是海门秋万顷。野人兴发沧洲间，欲呼艇子吾东还。熟看乃是云巢画，巧夺神力回天悭。太守邀我题小草，上有仙人虞阁老。开图欢喜悲忽来，令我有句不能道。仙人昔欲三神游，我居三神海上头。成连携我鼓琴处，白浪如山龙出游。夜梦从之看浴日，十洲青小洪波赤。仙人教读新宫铭，酒醒扶桑露华白。小山桂树淮之洲，雁影几度空江秋。呜呼仙人不可见，太守与我心悠悠。
长芦寺
作者：张以宁
朝代：明
体裁：五言律诗

达磨来东土，兹峰天下闻。楼明涂水月，钟度蒋山云。梵呗江龙出，僧斋野鸽分。一帆风力便，吾欲谒神君。
长芦渡江往金陵
作者：张以宁
朝代：明
体裁：七言律诗

春日三竿上翠屏，晓风五两下芦汀。水兼天去无边白，山过江来不断青。沙觜潮回平雁迹，海门雨至带龙腥。升平不复后庭曲，睡起渔歌烂漫听。
闻同年刘子实卢可及讣
作者：张以宁
朝代：明
体裁：七言绝句

江湖菰蒋岸莓苔，矰弋如云鸿雁哀。麟凤半归天上去，玉京群帝独怜才。
闽关水吟
作者：张以宁
朝代：明
体裁：古风

闽关之水来陇头，排山下与闽溪流。闽溪送客东南走，直到嵩溪始分手。客居溪上云几重，乌啼月出门前松。天风吹云数千里，飘飖直度长江水。清淮浩荡连黄河，碧树满地黄云多。梦中长记关山路，陇水潺湲似人语。觉来有书不得将，海潮不上嵩溪阳。平原春晚生芳草，杜鹃声里令人老。行人归来动十年，潺湲陇水声依然。安得湘弦写呜咽，弹作相思寄明月。
雨中
作者：张以宁
朝代：明
体裁：五言律诗

历历愁心乱，迢迢客梦长。春帆江上雨，晓镜鬓边霜。啼鸟云山静，落花溪水香。家人亦念我，与尔黯相望。
雨中纵笔书闷
作者：张以宁
朝代：明
体裁：七言绝句

飘零不奈木肠何，锦字凄凉雁字过。犹有思亲千甸泪，秋来较似雨痕多。
雨发常山
作者：张以宁
朝代：明
体裁：五言律诗

仆夫趣予起，初日出林间。既雨纵横水，无云远近山。马嘶芳草去，燕语落花闲。且喜边陲定，长逢戍卒还。
雪坡歌为丁彦亨作
作者：张以宁
朝代：明
体裁：古风

昆崙月窟西坡陀，太古有雪高嵯峨。金天爽气几万里，下压雪外之蓬娑。乾坤何处著清致，只有珠湖明月扬清波。丁君胸次有如此，相逢索我题雪坡。我歌不工奈君何，何时一舸夜相过。阆风玄圃渺倒景，琼林玉树交寒柯。题诗呼起雪堂老，置酒酌之金叵罗。然后蹑积石，俯黄河，直骑白凤青冥表，共听瑶池黄竹歌。看君散此太古雪，下与草木回春和。
雪石
作者：张以宁
朝代：明
体裁：七言律诗

峨眉之西古时雪，削玉娟娟嵌太空。山川只今留夜月，草木为尔回春风。闭门洛下谢过客，授简梁园米老翁。梅花满树百壶酒，我欲枕石于其中。
青山白云歌送周熙穆高士归天台省亲时寓玄妙观
作者：张以宁
朝代：明
体裁：古风

扬州冬雨泥一尺，老子宫前红叶积。手持青山白云之画图，道人别我将远适。天台山高云冥冥，千年古铁立石壁。甘棠圃废蔓草深，寂寞前朝参政宅。玄孙今者著黄冠，朱户昔时罗画戟。图书虹气散如烟，故山青青云白白。尔家父老鬓如丝，斸山采云人不识。一别几年不相见，寸心千里长相忆。归将双橘寿高堂，青山白云俱动色。龙虎之山隔风雨，道人此中炼精魄。他年拔宅上云中，此日看云意悽恻。太华峰头见夜日，三岛微青乱波赤。道逢平叔烦语之，老夫曾是天台客。
题东坡淮口山图
作者：张以宁
朝代：明
体裁：七言律诗

曾游淮县佩青纶，饱看东南第一山。烟雨十年诗梦外，风尘万感画图间。斜阳应照客愁满，去鸟尚如人意闲。遥想月明春树绿，苏仙长化鹤飞还。
题临川王与可拂云亭
作者：张以宁
朝代：明
体裁：七言律诗

桐冈冈前读书处，虞公为赋拂云诗。凤来明月星河近，龙起曾阴雷雨垂。终见汗青传琬琰，时闻杂佩和埙篪。南归定作亭中客，苍雪风吹落酒卮。
题余寄庵卷
作者：张以宁
朝代：明
体裁：五言律诗

窗过梅花月，帘浮柏子烟。人生如寄尔，吾意正翛然。江海虚舟外，乾坤短褐前。蓬莱清浅日，知是子归年。
题信州戈阳周竹窗嘉竹图
作者：张以宁
朝代：明
体裁：七言律诗

戈水徵君周竹窗，传家累叶尚敦庞。高门即见朱轮十，瑞节先看碧玉双。翠凤并巢依积雪，苍龙分影媚清江。徐公对此尤能赋，予欲东游共酒缸。
题关上
作者：张以宁
朝代：明
体裁：七言律诗

黑崖削铁立云根，绝顶东西石峙门。两戒山川分百粤，八州珠玉过中原。层峰煖日回群雁，灌木高风啸一猿。蕞尔海隅民力困，沥肝谁为叩天阍。
题刘君济青山白云图
作者：张以宁
朝代：明
体裁：五言律诗

野性夙所忻，青山无垢氛。落花一夜雨，幽树满川云。鹿迹闲行见，松香独坐闻。殷勤招白鹤，予亦离人群。
题刘商观奕图
作者：张以宁
朝代：明
体裁：七言律诗

松风冉冉羽衣轻，石上谈棋笑语清。樵客岂知人世换，山童遥指海尘生。碧桃落尽又春去，白鹤归来空月明。一着山中犹未了，人间流落不胜情。
题刘士行石林茅屋
作者：张以宁
朝代：明
体裁：七言律诗

潇洒刘郎意绝奇，林西更好小堂基。石间青竹尽秋色，屋上白茅犹古姿。野雀巢檐群就食，山精倚树惯听诗。东屯行处苍苔满，有客天涯独梦思。
题刘志云手植松卷
作者：张以宁
朝代：明
体裁：古风

刘翁前代之故家，种松不种桃李花。苍髯独立风霜表，几度人间春日斜。翁家有孙俱白皙，读书松根看松色。准备长镵斸茯苓，同上青云生羽翼。
题北山兰蕙同芳图
作者：张以宁
朝代：明
体裁：七言绝句

秋露春风各自妍，幽香并到雨华前。道人不是骚愁客，惯读南华第二篇。
题双峰禄天泉上人所藏南岳笑印蒲萄幛
作者：张以宁
朝代：明
体裁：古风

南岳之僧今玄奘，西游惯见龙珠帐。满襟萧爽金天秋，醉洒双峰雪色幛。双峰上人昼诵经，阶前雨花深一丈。老髯合遝献夜光，贝阙苍苍月东上。我尝酷爱温日观，今见此画尤豪宕。古藤千年蛟始蜕，霜骨脱落转崛强。柔枝百尺凤下翔，翠蕤婀娜森相向。新须旧叶更可怜，蝉翼蝇头纷万状。下有漪兰杂奇石，意态翛然甚幽旷。忆昔吾家汉博望，万里乘槎凌浩荡。今朝展幛寒色来，眼底玉关冰雪壮。亦欲因之歌远游，大呼千斛凉州酿。
题吴子和山水
作者：张以宁
朝代：明
体裁：古风

今代高人张师夔，茧纸画出紫阳诗。青山娟娟洗宿雾，绿树粲粲含朝曦。孤篷高卷在沙脚，一叟独坐閒支颐。返思前夜风雨恶，满蓑白雨飞淋漓。牛渚天昏神鬼出，龙门雷动鼋鳌移。明朝起视天宇净，金盘高挂扶桑枝。云收浪息非昨梦，树色山光如旧时。乃知穹壤间，神明有如斯。高天日月常昭朗，平陆风涛自险巇。紫阳之仙去我久，兹理明明知者希。秦川吴子和，读书见天机。喜得此画邀我题，嗟我倦游材力衰。大江长淮动千里，似此几回亲见之。行年五十未闻道，径欲从此栖武夷。
题吴恭清茂轩
作者：张以宁
朝代：明
体裁：五言律诗

幽尚谢尘牵，吴生独尔贤。风泉欹枕外，春树读书边。旧隐怀盘谷，新图出辋川。诗僧来往数，好句剩能传。
题唐明府画冯隐士像
作者：张以宁
朝代：明
体裁：七言律诗

能诗能画唐明府，置子清泉白石间。秋色半林黄叶老，野心一片白云闲。王维自爱欹湖道，李渤元居少室山。几处溪山莫归醉，扁舟留在月中还。
题子猷访戴图
作者：张以宁
朝代：明
体裁：古风

平生戴隐居，破琴返云峤。亦有爱竹人，翛然可同调。雪溪夜回舟，未见心已了。乾坤淡虚白，吾方领其妙。
题安仲华秀实卷
作者：张以宁
朝代：明
体裁：七言律诗

我有石田南涧浔，十年不归秋草深。羡君市隐少尘事，教子笔耕多古心。夜露上花垂白玉，秋风吹穗卷黄金。由来陇亩真足乐，何自细听梁父吟。
题安可久山水之閒卷
作者：张以宁
朝代：明
体裁：七言律诗

大隐淮南思小山，班荆树下听潺湲。林泉自古亦云好，鱼鸟何时相与闲。龙出戛金沧海上，鹤驯唤铁白云间。是谁手种三花树，独往玄洲勘大还。
题安可久山水之间
作者：张以宁
朝代：明
体裁：古风

安子可久何清修，读书淮海之东头。淮山娟娟桂枝碧，淮水苍苍瓜蔓流。云开翡翠耀初日，月出玻璃涵素秋。作亭名以山水间，浩荡逸兴生沧洲。松巅有时见放鹤，苇畔亦或听拿舟。一翁二季乐复乐，万事区区何所求。我闻伯牙去已久，人间琴意常悠悠。安子安子尔家古瀛洲，列仙冠盖此中游。山连归墟北斗近，水到碣石青天浮。侧聆海上有灵槎，子能乘之问牵牛。我家溪上更清绝，瑶草长尽何淹留。亦欲翛然税凡鞅，相从羽人戏丹丘。
题小景
作者：张以宁
朝代：明
体裁：七言绝句

雀啅江头秋稻花，颠风吹柳一行斜。渔舟细雨独归去，白石沧江何处家。
题尚仲良画鹭卷
作者：张以宁
朝代：明
体裁：古风

沧江雨疏疏，翻飞一舂锄。老树如人立，欲下意踌躇。明年柳条长，遮汝行捕鱼。
题山水图
作者：张以宁
朝代：明
体裁：五言律诗

山水坐来见，翛然无俗氛。碧岩虚夜月，江树静秋云。鸟影似犹见，猿声疑或闻。自怜归未许，遥忆武夷君。
题山水图次张蜕翁韵
作者：张以宁
朝代：明
体裁：七言律诗

粤王山前云出门，叠嶂层峰万马屯。龙过怒涛翻石壁，雁回飞雨暗江村。泉头洗药流花片，松上题诗湿藓痕。长记钓船归得晚，潮平沙白月黄昏。
题崔元初醉翁图
作者：张以宁
朝代：明
体裁：七言绝句

春云石上苍苔冷，芭蕉风动纶巾影。仙翁醉著人自扶，花落花开几时醒。
题广陵姚节妇卷
作者：张以宁
朝代：明
体裁：五言律诗

黄鹄不重适，哀鸣常自怜。披心当白日，留面睹黄泉。寂寂谁能尔，滔滔汝独贤。广陵姚氏传，史馆几时编。
题广陵李使君园
作者：张以宁
朝代：明
体裁：七言律诗

最爱燕山李使君，名园草木有清芬。竹光夕度淮南月，松色秋连海上云。九日登临来此地，百年忠厚见斯文。酒阑怀我幽栖处，松树苍苍猿夜闻。
题张起原舟中看山图
作者：张以宁
朝代：明
体裁：古风

张侯往年官衡州，州之名山无与俦。蓉旌羽节降白日，紫盖石廪腾清秋。侯也爱山得山趣，似是昔时王子猷。每怜马上看草草，不得独往探奇幽。兹辰归来好风色，熨平翠縠铺湘流。中流容与沙棠舟，舟中傲睨紫绮裘。青山喜人不肯走，一一自献当船头。掀髯转盼领其妙，谁欤知者双蜚鸥。明霞返照俨不动，白云翠烟相与浮。独不见巴船捩拖水如箭，盘涡转毂令人愁。好山纵有岂暇赏，急电一瞬过双眸。古来会心亦良少，千年几见斜川游。绝怜诗句馀秀色，我起高咏心悠悠。朱郎落笔宛飞动，毋乃亲见此景不。嗟侯之意我亦有，艇子况系溪南洲。秋山石上芝草长，我独胡为此淹留。
题徐君美山水图
作者：张以宁
朝代：明
体裁：古风

天云惨淡江欲雨，古木阴森精灵语。春潮夜落富阳江，短篷晓系苍厓树。篷间文人清隐者，傲视沧浪吟太古。蜑人捉鱼贯杨柳，沽酒欲归沙店暮。掀髯以手招其来，划起沙汀数行鹭。鹭飞不尽青天长，渔舟散入芦花雾。远山近山无数青，我恐斯人有新句。酒船独载西家施，玉手冰盘行雪缕。酒酣竹弓抨野鸭，笑调吴儿短蓑舞。开图兴发思赋归，山水东南美无度。
题扇
作者：张以宁
朝代：明
体裁：七言绝句

阴阴古木精灵语，惨惨长风蜃鳄骄。有客扁舟秋睡起，笑看沧海月明潮。
题扬子第八港韩氏十景卷
作者：张以宁
朝代：明
体裁：古风

白霫赵子诗句好，三年不见心懆懆。清晨小卷到我前，万里江天净如扫。扬州城高云气秋，八公骑鹤时下游。焦山丹井夜光歇，钟声晓入江南洲。埋轮人去英雄泣，至今忠愤春潮急。枉渚维舟竟日横，行人唤渡移时立。丝丝垂柳郁金黄，渺渺流辉组练长。残阳欲没明月出，神山二点青螺光。港口归帆如鸟翥，雪暗江村不知处。浦寒蓑白一渔归，沙净江清群雁聚。金山山前扬子津，舟中来往逐风尘。江灵绝景閟之久，持似潇洒江居人。草堂无赀发欲白，我与赵子俱为客。起来书罢十景图，目送飞沤下江碧。
题日本僧云山千里图
作者：张以宁
朝代：明
体裁：古风

天东日出天西入，万里虬鳞散原隰。日东之僧度海来，袖里江山云气湿。愿乘云气朝帝乡，大千世界观毫芒。却骑黄鹄过三岛，别后扶桑枝叶老。
题曹子益可竹亭
作者：张以宁
朝代：明
体裁：五言律诗

竹西清绝处，三径万琅玕。昼枕翠涛响，春衣青雨寒。登君好亭子，回首忆江干。嗜酒那无此，吾今欲挂冠。
题月落潮生图
作者：张以宁
朝代：明
体裁：七言绝句

参横天末树阴收，风响芦根海气浮。笑语渐闻灯渐近，谁家江上早归舟。
题李太白观瀑图
作者：张以宁
朝代：明
体裁：古风

晓读谪仙诗，夜梦谪仙人。反被锦袍横玉麈，夜月瑶树秋无尘。遥指风烟昔巴蜀，长鲸掉尾沧溟覆。人间溷浊不堪言，挥手匡庐看飞瀑。瀑飞万古匡庐山，我辈长留天地间。身骑飞鲸蹑恍惚，月明夜夜听潺湲。予亦浩荡云林客，乞与飞淙洗心魄。觉时见画独茫然，月满青山澹秋色。
题李文则画四首 其一 陆羽烹茶
作者：张以宁
朝代：明
体裁：七言绝句

阅罢茶经坐石苔，惠山新汲入瓷杯。高人惯识人间味，笑看江心取水来。
题李文则画四首 其三 渊明送酒
作者：张以宁
朝代：明
体裁：七言绝句

五柳门前秋叶衰，南山佳气满东篱。白衣人到黄花外，正是先生述酒时。
题李文则画四首 其二 苏公赤壁
作者：张以宁
朝代：明
体裁：七言绝句

赤壁江寒叶渐稀，黄泥坂静露斜飞。洞箫声里当时月，应照十年化鹤归。
题李文则画四首 其四 逸少兰亭
作者：张以宁
朝代：明
体裁：七言绝句

兰亭佳处忆曾过，已较前人感慨多。修竹茂林今在否，画中一看意如何。
题李文则画四首·陆羽烹茶
作者：张以宁
朝代：明

阅罢茶经坐石苔，惠山新汲入瓷杯。高人惯识人间味，笑看江心取水来。赤壁江寒叶渐稀，黄泥坂静露斜飞。洞箫声里当时月，应照十年化鹤归。五柳门前秋叶衰，南山佳气满东篱。白衣人到黄花外，正是先生述酒时。兰亭佳处忆曾过，已较前人感慨多。修竹茂林今在否，画中一看意如何。
题李白问月图
作者：张以宁
朝代：明
体裁：古风

谁提明月天上悬，九州荡荡清无烟。天东天西走不驻，姮娥鬓霜垂两肩。中有桂树万里长，吴刚玉斧声阗阗。顾兔杵药宵不眠，天翁下视为尔怜。颇闻昔时锦袍客，乃是月中之谪仙。帝命和予羽衣曲，虹桥一断心茫然。竹王祠前雾如雨，踯躅花开啼杜鹃。月在天上缺复圆，人间尘土多英贤。举杯问月月不言，风吹海水秋无边。沧波尽捲金尊里，清影长随舞袖前。相期迢迢在云汉，呜呼此意谁能传。骑鲸寥廓忽千年，金薤青荧垂万篇。浮云起灭焉足异，终古明月悬青天。
题李白问月图
作者：张以宁
朝代：明
体裁：古风

青天出皓月，碧海收微烟。举杯一问月，我本月中仙。醉狂谪人世，于今几何年。桂树日已老，我别何当还。兔药日已熟，我鬓何由玄。迢迢夜郎外，垂光一何偏。问月月不语，举杯复陶然。青天自万古，皓月长在天。明当蹑倒景，飞步昆崙巅。
题李遂卿画二首 其一 春鹅杏花
作者：张以宁
朝代：明
体裁：古风

高堂暮冬见杏花，的皪满树开丹砂。生香丽色晓浮动，春风夜到仙人家。名园题诗昔时见，曲江烟晴江色变。两鹅新乳出花间，白雪红云光眩转。野人爱酒兼爱鹅，持酒寻常花下歌。客中看画色惆怅，春风尔来独奈何。
题李遂卿画二首 其二 秋鹭霜荷
作者：张以宁
朝代：明
体裁：古风

江风吹霜荷叶白，月出馀香动秋色。湘姬越女不复来，鸳鸯翡翠无消息。飞来属玉一双双，雪衣白于荷上霜。更长迢递不成睡，望极飞鹓云外行。开图漠漠秋光冷，念尔娉婷抱寒影。五月花开江水平，飞起红云渺千顷。
题李遂卿画二首·春鹅杏花
作者：张以宁
朝代：明

高堂暮冬见杏花，的皪满树开丹砂。生香丽色晓浮动，春风夜到仙人家。名园题诗昔时见，曲江烟晴江色变。两鹅新乳出花间，白雪红云光眩转。野人爱酒兼爱鹅，持酒寻常花下歌。客中看画色惆怅，春风尔来独奈何。江风吹霜荷叶白，月出馀香动秋色。湘姬越女不复来，鸳鸯翡翠无消息。飞来属玉一双双，雪衣白于荷上霜。更长迢递不成睡，望极飞鹓云外行。开图漠漠秋光冷，念尔娉婷抱寒影。五月花开江水平，飞起红云渺千顷。
题杨子文罗汉渡海图
作者：张以宁
朝代：明
体裁：古风

天台之东巨瀛海，濛濛元气浮无边。应真十六山中来，径渡万里蛟鼍渊。巨灵前驱海若伏，翠水帖帖开红莲。神螭猛兽竞轩翥，穹龟巨鱼相后先。一山浮玉当其前，石室古藓垂千年。异人高居役众鬼，挽过巨浸如飙旋。贝宫神君迎且拜，明星玉女争花妍。阴风黯淡百怪集，芙蓉旂影飞翩翩。石桥回望渺何处，紫翠明灭空云烟。问渠飞锡何所往，毋乃鹫岭朝金仙。金仙雪山方宴坐，笑汝狡狯何纷然。书生平生未省见，太息此画人间传。清时麟凤在郊野，白日杲杲行青天。
题松石图
作者：张以宁
朝代：明
体裁：四言诗

繄松之苍，繄石之刚。曷以比德，维士之良。有苍者松，有刚者石。繄士之良，维以比德。
题松隐图
作者：张以宁
朝代：明
体裁：四言诗

苍苍藓石，谡谡云松。空山无人，明月在筇。我思武夷，三十六峰。之子之迈，携琴曷从。
题桃花图
作者：张以宁
朝代：明
体裁：七言绝句

溪上桃花春可怜，赤栏桥畔忆游仙。若为饱吃胡麻饭，看到三千结实年。
题江仲暹听鹤亭
作者：张以宁
朝代：明
体裁：五言律诗

仙鹤在人世，长鸣思远空。有人秋水上，倚杖月明中。玉树三更露，银河万里风。徘徊意无极，迟尔出樊笼。
题海陵石仲铭所藏渊明归隐图
作者：张以宁
朝代：明
体裁：古风

昔无刘豫州，隆中老诸葛。所以陶彭泽，归兴不可遏。凌熇宴功臣，旌旗蔽轇轕。一壶从杖藜，独视天壤阔。风吹黄金花，南山在我闼。萧条蓬门秋，稚子候明发。岂知英雄人，有志不得豁。高咏荆轲篇，飒然动毛发。
题清隐图
作者：张以宁
朝代：明
体裁：七言律诗

清隐山人行地仙，寻云独往不知年。鹤翻松子惊棋局，鸥荡芦花逐钓船。题句霜乾拈落叶，煮茶月静掬新泉。尘中汗马多如雨，一度看图一惘然。
题牧牛图
作者：张以宁
朝代：明

返照在高树，归牛度曾坡。一犊牟然赴其母，老牸反顾情何多。牧儿见之亦心恻，人间母子当如何，日暮倚门乌尾讹。中园有树葵，大田亦多稼。牧人急曳牛鼻回，恐尔践之邻父骂。何时睡起两相忘，吹笛西风柳阴下，青山白日秋潇洒。
题牧牛图·其一
作者：张以宁
朝代：明
体裁：古风

返照在高树，归牛度曾坡。一犊牟然赴其母，老牸反顾情何多。牧儿见之亦心恻，人间母子当如何，日暮倚门乌尾讹。
题牧牛图·其二
作者：张以宁
朝代：明
体裁：古风

中园有树葵，大田亦多稼。牧人急曳牛鼻回，恐尔践之邻父骂。何时睡起两相忘，吹笛西风柳阴下，青山白日秋潇洒。
题玄妙观主程南溟所藏冯太守莲花图
作者：张以宁
朝代：明
体裁：古风

往时毗陵二千石，能作冯荷世无匹。扬州真馆惊见之，江水江云动高壁。紫台日出群仙朝，露洗榑桑太霞赤。翠蕤绛节光陆离，汉女湘妃失颜色。就中一个异姿格，彤霞酒销雪色白。道人一笑三千龄，太华秋风语畴昔。忆予濯足江上游，浩歌小海无人识。荷叶荷花梦里香，倦游见画三太息。君当取此叶为舟，凌厉南溟观八极。暮年贺老乞身归，分取鉴湖千顷碧。
题王伯纯青雨亭
作者：张以宁
朝代：明
体裁：古风

王家茅亭好丛竹，青雨萧疏滴晴绿。白云飞来西山岑，晓涨愔愔秋万斛。王郎磊落奇崛之英材，气压云根万苍玉。粉香染笔露离离，翠羽听诗霜簌簌。翠屏山人吟更狂，于此亭中几回宿。山中昔骑雪色鹿，月上青琅响茅屋。山湫蛟起雨如轴，我卧其下卷书读。十年倦枕梦中寒，起视红尘眯人目。王郎诵诗酌我酒，我为君歌岁寒曲。红云信宿化黄泥，百卉荣枯手番覆。人间耐久独此君，令我嗟叹看不足。曲终双鹤为君舞，仰观青霄意踯躅。王郎王郎莫相疑，岁晚期之在空谷。
题甬东卓习之郭熙雪霁图
作者：张以宁
朝代：明
体裁：古风

扆中七月天气热，广文先生晨告别。生绡短卷出袖间，四坐森寒动秋发。青山漫漫夜来雪，玉虬晓冻鳞甲裂。江寒树黑乱于云，浦白沙明光胜月。是时樵苏俱不爨，千门闭户无车辙。二翁偶坐何所为，掀髯起视天宇阔。忆昔剡溪曾壮游，照舸玻璃夜光发。广文之家住甬东，颇闻此景尤奇崛。金鳌背上望银涛，羽节琼旌蔽琼阙。送君归去一题诗，清梦先君过吴越。
题画二首 其一 棠梨幽鸟
作者：张以宁
朝代：明
体裁：七言绝句

扬州旧梦隔天涯，曾醉春风阿那家。幽鸟岂知人事恨，依然啼杀野棠花。
题画二首 其二 梨花锦鸠
作者：张以宁
朝代：明
体裁：七言绝句

一枝新雨带啼鸠，唤起春寒枝上头。说与朝来啼太苦，洗妆才了不禁愁。
题画二首·棠梨幽鸟
作者：张以宁
朝代：明

扬州旧梦隔天涯，曾醉春风阿那家。幽鸟岂知人事恨，依然啼杀野棠花。一枝新雨带啼鸠，唤起春寒枝上头。说与朝来啼太苦，洗妆才了不禁愁。
题画山水·其一
作者：张以宁
朝代：明
体裁：古风

云渺渺，水依依。人家春树暗，僧舍夕阳微。扁舟一叶来何处，定有诗人放鹤归。
题画山水·其二
作者：张以宁
朝代：明
体裁：古风

烟暝起，雨疏来。溪树阴都合，岩花湿更开。安得身闲似鸥鸟，尽情飞去复飞回。
题画猫
作者：张以宁
朝代：明
体裁：七言绝句

绣茵睡起饱溪鲜，半卧闲庭日静前。忆在牡丹花下见，双睛一线午晴天。
题画白头公
作者：张以宁
朝代：明

日暖花开海上洲，飞来青鸟话闲愁。三生莫为多情煞，惹得春风白了头。蜀魄啼时清血流，断云荒树不堪愁。山禽不管人间事，也向春风自白头。
题画白头公·其一
作者：张以宁
朝代：明
体裁：七言绝句

日暖花开海上洲，飞来青鸟话闲愁。三生莫为多情煞，惹得春风白了头。
题画白头公·其二
作者：张以宁
朝代：明
体裁：七言绝句

蜀魄啼时清血流，断云荒树不堪愁。山禽不管人间事，也向春风自白头。
题画马
作者：张以宁
朝代：明
体裁：七言绝句

满身云湿出滇河，九折羊肠抹电过。天厩飞龙今百万，尽渠饱卧夕阳坡。
题知印赵希贡沧江渔隐图
作者：张以宁
朝代：明
体裁：古风

金华之山浙水东，高人曾隐于其中。看棋乃逢牧羊子，从一白鹿双青童。为言仙家足官府，人间适意差无苦。手把虹霓百尺竿，西占沧江钓烟雨。青山江上画不如，影落西湖摇碧虚。左携玄真右鲁望，意在清隐非求渔。石上苍苔坐吹笛，龛赭闲看几潮汐。大鱼出舞小鱼听，钓本无钩安用直。世间真隐能几人，何如天隐乐最真。口吟沧浪望太古，心与鸥鹭遥相亲。予亦烟波垂钓客，新诗犹带沧江色。五羊一见如故人，浩然兴入钱塘春。独不见辛苦任公钓东海，五山三岛流安在。何当与子赋归来，脚叩两舷歌欸乃。
题石生仲濂所藏李克孝竹木
作者：张以宁
朝代：明
体裁：七言律诗

息斋之孙李公子，尽将幽意入经营。修篁石上生云气，古木山中作雨声。年来好画不忍见，岁晏故园空复情。乌巾挂在长松树，吾欲巢居逃姓名。
题米元晖山水
作者：张以宁
朝代：明
体裁：古风

高堂晓起山水入，古色惨淡神灵集。望中冥冥云气深，秖恐春衣坐来湿。江风吹雨百花飞，早晚持竿吾得归。身在江南图画里，令人却忆米元晖。
题绿绕青来卷
作者：张以宁
朝代：明
体裁：古风

炎歊一月诗久废，忽惊山水堕我前。一湾瑶环绿宛转，两叶娥黛青连娟。青来绿绕各自媚，使我当暑神翛然。云是仲德隐君之楼居，乃在螺女江上城东偏。南阳使君喜此卷，银钩玉唾相新鲜。我闻李愿盘谷、王维辋川，伊人胸中潇洒自岩壑，所以山水有意为人妍。我友李景阳，邀我题诗篇。好山好水人更好，想是三神岛屿巢神仙。我游金焦望远海，一别九仙今十年。白蘋鹭下动明月，碧萝猿挂啼苍烟。更待凉风荡馀热，即下嵩江觅钓船。
题节妇卷
作者：张以宁
朝代：明
体裁：古风

妾有匣中镜，一破不复圆。妾有弦上丝，一断不复弹。惟存古冰雪，为妾作心肝。死者傥复生，剖与良人看。
题苏昌龄画
作者：张以宁
朝代：明
体裁：古风

徐君远从西江来，亲为苏子作松石。松三千年铁作肤，石亦苍寒太古色。几株老木相因依，气格不敢与之敌。洲前摇摇者舟子，短棹沧江荡晴碧。著子啸歌于其中，仰观青天岸白帻。是时东山月始出，无边露气连赤壁。潜蛟出舞巢鹘翔，江姬色动三太息。眼中之人有太白，风云变态俱无迹。前辈风流今复闻，人间绝景岂易得。徐君更为添野夫，共泛灵槎卧吹笛。
题赵子昂书杜少陵魏将军歌赠钱雪界万户
作者：张以宁
朝代：明
体裁：古风

独不见唐时将军魏氏雄，铁马气无青海戎。杜陵老子歌都护，临江节士趋下风。我朝钱侯岱岳秀，英略与古将军同。投壶白日刺桐静，传箭清霜篁竹空。谁书此歌为侯赠，文章阁老吴兴公。侯昔受诏出阊阖，黄金虎符白雪骢。苕溪之上见舅氏，三珠耀日光瞳瞳。公时挥洒神与力，此诗此笔绝代工。廿年风云万变化，贯月夜夜横长虹。公骑麒麟箕尾上，侯射猛虎南山中。我为侯歌愧才薄，展卷况有杜陵翁。楼船去冬下濑水，白气宵缠牛斗宫。丈八蛇矛石二弓，曾血鲸鲵涨海红。钱侯钱侯莫袖手，侯家带砺今元功。
题边鲁生墨竹为汪大雅
作者：张以宁
朝代：明
体裁：七言绝句

白沙旧游边鲁生，凤城今识汪大雅。忽见此君如故人，满室清风共潇洒。
题进士卜友曾瘦马图
作者：张以宁
朝代：明
体裁：古风

卜侯喜我诗，袖出瘦马图。前有杜陵瘦马行，令我阁笔久嗟吁。忆昔马齿未长日，金羁躞蹀鸣天衢。逐景虞泉日未晡，羲和顿辔喘不苏。石根一蹶亦常事，谁遣逸足轻夷途。霜风大泽百草枯，饮龁不饱长毛疏。相者举肥汝苦瘠，委弃乃在城东隅。病颡有时磨古树，翻蹄无力衮平芜。当年笑杀紫燕愚，中路清涕流盐车。嗟哉此马世罕有，驽骀多肉空敷腴。骨格棱层神观在，颇类山泽之仙癯。解剑赎汝归，伯乐今岂无。浴之万里流，秣以百束刍。苜蓿花白春云铺，气全或比新生驹。持之西献穆天子，尚与八骏争先驱。瑶池云气浮太虚，日出积雪青禽呼，长望临风心郁纡。
题远游卷
作者：张以宁
朝代：明
体裁：七言律诗

为君歌彻远游篇，八极秋高神凛然。禹穴出云藜杖外，轩台飞雪酒杯前。昔人不见牛马走，世俗宁知龟鹤年。子去遥怜沧海上，春来梦绕紫芝田。
题道士青山白云图
作者：张以宁
朝代：明

仙馆白云封，青山第几重。道人时化鹤，巢向最高松。长爱青山好，行行入翠微。今朝山顶上，下看白云飞。行到溪源尽，青山无俗氛。道人拈铁笛，吹起满川云。只道溪源尽，遥闻钟磬音。却寻流水去，行尽白云深。云气晓来浓，前山失数峰。道人夜作雨，呼起碧潭龙。林秋红树出，溪晓白云多。此景江南有，江南今若何。
题道士青山白云图·其一
作者：张以宁
朝代：明
体裁：五言绝句

仙馆白云封，青山第几重。道人时化鹤，巢向最高松。
题道士青山白云图·其三
作者：张以宁
朝代：明
体裁：五言绝句

行到溪源尽，青山无俗氛。道人拈铁笛，吹起满川云。
题道士青山白云图·其二
作者：张以宁
朝代：明
体裁：五言绝句

长爱青山好，行行入翠微。今朝山顶上，下看白云飞。
题道士青山白云图·其五
作者：张以宁
朝代：明
体裁：五言绝句

云气晓来浓，前山失数峰。道人夜作雨，呼起碧潭龙。
题道士青山白云图·其六
作者：张以宁
朝代：明
体裁：五言绝句

林秋红树出，溪晓白云多。此景江南有，江南今若何。
题道士青山白云图·其四
作者：张以宁
朝代：明
体裁：五言绝句

只道溪源尽，遥闻钟磬音。却寻流水去，行尽白云深。
题郭诚之百马图
作者：张以宁
朝代：明
体裁：古风

唐家羽林初百骑，谁其画之传郭氏。开元天厩四十万，爽气雄姿那得似。风鬃雾鬣四百蹄，或饮或龁长鸣嘶。或翘或俯或腾跃，意态变化浮云齐。黄沙云暖地椒湿，什什为曹竞相及。蹂躏秦原狐兔空，荡摇渭水蛟鼍泣。前年括马输之官，苜蓿开花春风闲。民间一骏岂复有，何如饱在图中看。郭君才越流辈日，乃策蚁封人不识。骅骝岂少伯乐无，捲还画图三叹息。
题采石娥眉亭
作者：张以宁
朝代：明
体裁：七言律诗

姮娥霜鬓未摧颓，李白骑鲸更不回。异代登临悲赋客，百年沦落忆雄才。淮云白白鸟飞尽，山日苍苍猿啸哀。欲起锦袍吹玉笛，为驱江浪入金杯。
题钱唐春游卷
作者：张以宁
朝代：明
体裁：七言绝句

银鞍白马少年游，十里朱帘上玉钩。为问别来新柳色，春风得似旧杭州。
题雪窗兰蕙同芳图
作者：张以宁
朝代：明
体裁：七言绝句

春来骚意满江干，转蕙风光更泛兰。睡起老禅闲一笑，月明香雪竹窗寒。
题雪窗墨兰为湖广都事李则文作
作者：张以宁
朝代：明
体裁：七言律诗

君家诗好锦袍仙，兰雪清风故洒然。金地禅僧留妙墨，木天学士写新篇。香来笔底吴云动，思入琴边楚月悬。圣代即今深雨露，流芳千载逮君传。
题青山白云图
作者：张以宁
朝代：明
体裁：五言律诗

白云江上头，忆着昔曾游。睡起青山雨，坐来红叶秋。深苔依径湿，寒磬出林幽。亦有高栖者，无因见鹿裘。
题顾善道山水
作者：张以宁
朝代：明
体裁：七言绝句

洲前老树似人立，岩际颓云如水流。梦著沧江归未得，醉来浑欲上扁舟。
题饶良卿所藏界画黄楼图
作者：张以宁
朝代：明
体裁：古风

饶君手持新画图，起摩双眼惊老夫。高林叶响昼淅沥，平皋野色春模糊。绮疏绣瓦细毫末，雕栱朱甍盘郁纡。楼前磊落三长身，幅巾大带皆文儒。我疑岳阳或黄鹤，此外风景江南无。君云乃是徐州之黄楼，令我怅然思大苏。洪河西来厚地裂，蛟鳄抃舞号天吴。飞楼雄压城之隅，万马肃肃东南趋。是州项氏昔所都，绿枪金镞埋平芜。沥肝作书上明主，远略翻见英雄粗。相携一笑视千古，恐是昨者黄陈徒。细看古意在绢素，稍觉爽气浮眉须。千年融结岂易得，峨眉草木今犹枯。当时漂流江海遍，终古志士长嗟吁。君到楼中若把酒，明月正在青天孤。
题马致远清溪晓渡图
作者：张以宁
朝代：明
体裁：古风

今晨高卧不出户，岁晏黄尘九逵雾。美人远别索题诗，眼明见此清溪之晓渡。溪傍秀林昨夜雨，落花一寸无行路。歌阑桃叶人断肠，艇子招招过溪去。红日青霞半晦明，白云碧嶂相吞吐。诗成君别我亦归，此景宛是经行处。我呼九曲峰前船，君帆正渡潇湘渚。雁去冥冥红叶天，猿啼历历青枫树。是时美人不相见，我思美人美无度。美人之材济时具，我老但有沧洲趣。他日开图思我时，溪上春深采芳杜。
题高元德三山图
作者：张以宁
朝代：明
体裁：古风

我别三神海上之群仙，海水清浅三千年。狂吟醉倒不归去，碧桃飘雪春风前。使君此画非人间，令我把玩心茫然。六鳌赑屃戴坤轴，鼎立其下根株连。曾峰俯视扶桑日，老树远入苍梧烟。崩崖鬼斧怒斸断，白虹喷薄飞奔泉。绿阴沙际行人立，渔舟天末来翩翩。石桥苍藓滑去马，似听流水声潺湲。云深路绝乔木合，忽入小有仇池天。楼台明灭翠远近，红雾蓊郁蛟龙缠。我疑金银宫阙此景是，中有陈抟犹醉眠。欲呼白鹤跨之去，平生未了名山缘。明当拂衣卧松石，石室共读青苔篇。
高邮
作者：张以宁
朝代：明
体裁：七言律诗

长陂云气满淮东，下隐蛟龙万仞宫。潮岸楼台连海上，水田粳稻似吴中。古藤酒醒春风在，甓社珠寒夜月空。四海升平须进酒，卖鱼柳畔见南翁。
麋家店
作者：张以宁
朝代：明
体裁：七言律诗

睡起秋怀入倚阑，蟪蛄啼雨豆花寒。途穷俗眼寻常白，宦拙臣心一寸丹。平子四愁诗最苦，休文多病带频宽。吾亲已老身仍系，写就家书阁泪看。
黄楼
作者：张以宁
朝代：明
体裁：七言律诗

苏子徐州忧国疏，丹心百载尚依依。青山昔日黄楼在，赤壁何年白鹤归。西绝峨眉那复得，东还海道已相违。羽衣吹笛人何处，疏柳啼鸦自夕晖。
龙州答迎接官何符
作者：张以宁
朝代：明
体裁：七言律诗

帝念南邦远贡琛，颁封特遣老臣临。皇华咨度尊君命，炎徼淹留岂我心。人日预占晴景好，使星还照瘴云深。暂分莫洒临岐泪，头上青天见素襟。
怀舅氏冯集甫
作者：张以诚
朝代：明
体裁：古风

骊驹唱春风，萧条忽秋色。玉露零空庭，徘徊怅永夕。高歌转成悲，追陪念畴昔。狂呼月下尊，笑展花间奕。清言竞倾倒，谑语互弹射。岁月曾几何，关河邈暌隔。依依渭阳情，冉冉光阴掷。风尘惜离群，偃仰甘屏迹。珍重云中书，深慰蓟门忆。浮云断南天，白日黯西匿。申章何以报，但愿如餐食。
赠萧大将军移镇渔阳
作者：张以诚
朝代：明
体裁：七言绝句

鸣沙城北接云中，千里飞狐一道通。十万健儿齐上马，旌旗猎猎动秋风。
泰州道中
作者：张伯祥
朝代：明
体裁：七言律诗

烟波迢递独乘槎，风景萧条一望赊。楚语逢人千百种，茅檐到处两三家。芜荒漠漠缘崖路，菊照离离夹岸花。记得文山曾此过，西风回首意无涯。
雍睦堂成次陶公田园居
作者：张伯祥
朝代：明
体裁：古风

解组迅归棹，翛然抵家山。兄弟喜无故，严亲乐高年。未堪逼市栖，非徒比颜渊。幸兹长川隈，负郭原上田。经始结吾庐，树扉古陌间。种菊成篱落，芙容照帘前。初酿已可漉，厨炊发新烟。但得豫亲色，华发任在颠。心遥地与俱，松凫共閒閒。俯仰终宇宙，劳生信徒然。
茅斋
作者：张佃
朝代：明

茅斋掩映横塘曲，树隐朝烟鸣野犊。丈人睡起忽开门，细雨无声春草绿。
莲港夜泊
作者：张佃
朝代：明

港口维舟正落潮，北风吹雨夜萧萧。故乡此去三千里，归梦不知江水遥。
边上
作者：张佃
朝代：明

夜夜三边动鼓鼙，辽阳烽火达关西。风吹马勒寒初起，尘暗龙城日未低。原上饥兵攒草卧，碛中新鬼望乡啼。李陵一去胡天渺，愁见黄云锁沷溪。
七夕
作者：张位
朝代：明
体裁：五言律诗

塞月催砳急，天风袭袂深。星河良夜色，牛女隔年心。莎径流萤度，花阴促织吟。平生江海意，荏苒二毛侵。
凤冠山
作者：张位
朝代：明
体裁：五言绝句

苔积岩梯隐，松深石洞开。云山随处好，尘世几人来。
华盖山
作者：张位
朝代：明
体裁：七言律诗

两袖天风蹑晓霞，白云深处是仙家。箫声鹤驭临星佩，剑气灵光入斗槎。万象混涵瞻覆盖，三台清切步文华。岩头棋局依然在，敲发桃源几度花。
即事
作者：张位
朝代：明
体裁：七言绝句

木落天空万顷秋，捣衣声系玉关愁。西风寂历惊梧井，卧对银河月满楼。
夜闻雁声有感
作者：张位
朝代：明
体裁：五言律诗

嘹喨关河远，徘徊旅思长。一天秋似水，满地月如霜。念尔心千折，凭传札十行。不堪游子泪，人北雁南翔。
山中杂吟
作者：张位
朝代：明
体裁：五言律诗

好景春三月，名山碧四围。穿林行信步，临冰坐忘机。树密多幽鸟，窗虚总翠微。任真閒笑语，终日不知归。
怀郑逸人
作者：张位
朝代：明
体裁：七言绝句

云卧山房秋气凉，美人天未隔潇湘。阶前别后添幽致，雨滴芭蕉绿叶长。
拟古·其一
作者：张位
朝代：明
体裁：古风

濯濯水边鹭，饮啄閒自如。暮择芳渚宿，朝群清涟居。帆樯日往来，箫鼓喧晴墟。笑此烟波秋，都因名利疏。濯影澄潭云，供餐回波鱼。念尔兴远心，无营意常舒。去去从所好，秋江多芙蕖。
拟古·其三
作者：张位
朝代：明
体裁：古风

凉月印澄江，澹然兴遐思。孤鸿号云外，徘徊若伤离。念我平生交，咫尺天之涯。蒹葭色苍苍，白露凋芳蕤。佳人渺何许，琼楼媚霞姿。临风振清芬，晤言定何期。曷以申缱绻，中心自保持。
拟古·其二
作者：张位
朝代：明
体裁：古风

诘朝约解缆，风雨暗秋色。咫尺渺难定，人世孰可测。园林叫鶗鴂，床帷鸣促织。感时怀殷忧，悄悄令人恻。意气负当年，望秋倦力穑。鲲潜横海鬣，鹏戢垂天翼。白日岂尔私，蹉跎空叹息。
新河
作者：张位
朝代：明
体裁：七言律诗

蛟龙东下走风雷，剑履遥临日月开。为锡元圭思禹绩，遂平洚水息尧灾。河渠书续千年后，瓠子歌成万福来。从此大农饶国计，共言今有济川才。
江天阁
作者：张位
朝代：明
体裁：七言律诗

片帆烟雨暮潮间，山在江心楼在山。波影垂寒新石塔，钟声破寂旧松关。好峰当面雪明灭，流水何情客往还。树外夕阳城市近，喧闻车马抗尘颜。
游庐山
作者：张位
朝代：明
体裁：七言绝句

野服篮舆踏晓烟，白云深处洞藏仙。问僧几腊蒲团坐，笑指岩松不记年。
登日观峰
作者：张位
朝代：明
体裁：七言律诗

烟雾茫茫海色冥，扶桑一线破葱青。重渊瑞射嵎夷宅，八极春先太乙庭。琼岛浮苍遥莫辨，金轮辗碧迅难停。不因高处曾开眼，甘入红尘梦不醒。
章江寺
作者：张位
朝代：明
体裁：七言律诗

十里神皋控上游，五陵佳气郁葱浮。凤凰洲畔王孙草，鸥鹭沙边帝子楼。风散岚光乔岭出，雨添潮势大江流。名航利舶争来往，赢得閒人眺望收。
赐扇
作者：张位
朝代：明

冠剑联鳷鹊，天风满建章。宠光临白羽，节序届朱阳。捧给罗中使，新裁总上方。传宣天语近，披拂舜薰长。不向三秋至，终令什袭藏。愿言清惠溥，尽使热中凉。
雪夜讲庄义
作者：张位
朝代：明
体裁：古风

斥鴳适蒿林，应笑丹凤穴。井蛙擅一壑，宁识东海鳖。未启元关钥，是非妄分别。漆园垂奥旨，万代迎超迭。清宵天籁寂，玉宇迥尘彻。蓬境遇真仙，长跪问宝诀。焚香开素编，疑义相与决。真原了能悟，澹然离言说。至人握化机，形去神不灭。独立万象表，宇宙自提挈。蝉蜕污泥中，尘垢不能涅。微言动四座，拱手叹奇绝。至理可治心，圣途无异辙。若非不二见，安使樊篱撤。钧天奏洞庭，神气愬寂穴。譬若饮群河，量足心自悦。虚往实而归，高旷趣转洁。静对欲忘言，门深径尺雪。
元夕同李伯承高伯宗赋得火树银花合
作者：张佥都
朝代：明

火树排虚上，银花入暗开。一宵春色到，万户夜光来。对月惊飘桂，临风拟落梅。莫辞归去晚，携得艳阳回。
回中山
作者：张佥都
朝代：明

承露甘泉次第开，如何七夕上之回。班龙五色垂天下，翠凤千旗荡日来。异代巡游那可问，殊方登眺自生哀。茂陵只在兴平里，夜雨秋风长绿苔。
寄见甫弟
作者：张佥都
朝代：明

历尽巴山白发新，西风何处不伤神。马曹蹭蹬官难起，鸟道艰危老更贫。九派长江春后雁，一年芳草梦中人。相思况是无消息，徙倚天涯涕泪频。
月夜闻笛
作者：张佥都
朝代：明

十载皋兰三出师，角巾归第鬓如丝。那知今夜关山月，却向中原笛里吹。
留别刘玄子
作者：张佥都
朝代：明

即看宾客散应刘，何意功名到故侯。薄宦未能成病免，离筵早已入边愁。旌旗黯黯黄河暮，雨雪霏霏白草秋。纵使登楼堪望远，浮云无处觅中州。
留别殷仁夫
作者：张佥都
朝代：明

合黎山畔黑河湄，四月津亭散柳丝。同是投荒君且住，可能生别我无悲。弟兄绝域分襟处，尊酒斜阳奏角时。玉塞金陵千万里，相看歧路泪双垂。
留别赵梦白
作者：张佥都
朝代：明

娟娟丛竹翠犹翻，冉冉微霜白渐繁。海上孤槎张博望，尊中十日赵平原。江鸿片月寒争渡，朔吹空林晚自喧。知己风尘看汝在，那能离别不销魂。
送伯宗高比部为景府长史
作者：张佥都
朝代：明

方城紫气郁嵯峨，带砺今看帝子过。砺指恒山为太岳，带环涢水作黄河。朝廷礼数元王异，宾客文章宋玉多。在昔曳裾应不贱，休从华发怨蹉跎。
雪夜邓州顾别驾送至丹江有诗见赠赋此答之
作者：张佥都
朝代：明

寂寂丹江夜色空，风尘郡国叹飘蓬。岂无佐吏如殷浩，雅有中郎识顾雍。雪霰微茫渔火外，星河摇落戍楼东。怜君尚策青丝骑，却与山阴访戴同。
江城乱后
作者：张佳图
朝代：明

夕阳衰草暮秋时，廛里荒凉客到迟。争向残骸夸义烈，孤城未肯竖降旗。
梁封君秋夕招饮东园四首·其一
作者：张佳引
朝代：明
体裁：五言律诗

梁园传胜概，斯地况中山。千日何妨醉，高台好共攀。恒云箫管外，秋色芰荷间。语及风尘事，更阑不拟还。
梁封君秋夕招饮东园四首·其三
作者：张佳引
朝代：明
体裁：五言律诗

东门抱瓮者，岂是种瓜人。龙诰先朝赐，林栖晚岁真。灌园依薜荔，开府属麒麟。所以山中相，犹称一老臣。
梁封君秋夕招饮东园四首·其二
作者：张佳引
朝代：明
体裁：五言律诗

何劳频折柬，癖性在烟霞。不速常为客，相忘便是家。席移亲水竹，雨过见桑麻。杯底悬河汉，疑乘八月槎。
梁封君秋夕招饮东园四首·其四
作者：张佳引
朝代：明
体裁：五言律诗

五柳深藏径，三槐旧勒铭。井因投辖凿，舟为看花停。负郭田俱秫，邀宾玉作瓶。秋空耿南极，长伴少微星。
横州夜泊浮槎馆
作者：张佳引
朝代：明
体裁：五言律诗

奉使岂张骞，仙槎此地传。舟来豚郁水，人及荔枝天。客舍悬新月，乡书已隔年。回思一片石，今在锦江边。
渡河
作者：张佳引
朝代：明
体裁：五言律诗

雄飔荡河水，楼船尽日过。急云翻鸟雀，飞浪起鼋鼍。荻出临洲白，渔回倚棹歌。驰驱有王命，何敢避风波。
登岱·其一
作者：张佳引
朝代：明
体裁：七言律诗

张衡曾赋四愁诗，东望相从及此时。翠壁千盘随杖转，丹梯一线自天垂。瑶函偶拾神人字，绛节高居玉女祠。囊里按图分五岳，真形微被地灵窥。
登岱·其三
作者：张佳引
朝代：明
体裁：七言律诗

天鸡听罢曙将分，剑倚峰头接斗文。髣髴白知山下水，升腾红吐海东云。烟霄身拥三千丈，封禅书传七十君。怪底衣裾常五色，由来岳气已氤氲。
登岱·其二
作者：张佳引
朝代：明
体裁：七言律诗

青空寒露滴芙蓉，拄颊天门倚岱宗。汉草相传司马笔，秦官犹寄大夫松。参差三观疲双目，巀嶪千岩藉短筇。方内名山探欲遍，晚年始遇丈人峰。
登岱·其四
作者：张佳引
朝代：明
体裁：七言律诗

日月双从岱顶悬，每依帝座挽青烟。秦碑突兀青天上，仙岛微茫大海前。寓目好看吴苑马，頫身�辨汶阳田。山中纵失襄城驾，犹胜风尘在市廛。
龙华寺
作者：张佳引
朝代：明
体裁：五言律诗

地有龙华胜，心随石榻清。春风一枕到，孤月万松明。花散诸天雨，钟鸣不夜城。抽簪如可得，于此悟无生。
三甫入渝予不能谒承枉书问且督南征并订郢都之会而寄以诗
作者：张佳胤
朝代：明
体裁：古风

良时罕再至，嘉会复何如。孟冬厉霜气，蓬蒿没敝庐。兴言念友生，抗旌向巴渝。便欲往从之，山川郁盘纡。感兹绸缪意，远及铜梁书。加餐字未毕，殷勤劝脂车。渔樵计已定，樊笼日愁予。闻君下夔子，目极生踌躇。孤怀入大江，万古只东趋。郢歌有白雪，期我献岁初。醉罢阳春台，然后策骊驹。
三石篇
作者：张佳胤
朝代：明

太滇以西三巨石，错列荆榛对孤驿。文彩天开海岳图，面面晶光盈十尺。吁嗟此石生点苍，云谁置之古路傍。停车顾盼日将晏，仆夫语罢泣数行。往年天子新明堂，厥材万国争梯航。燕山之石白胜玉，何求此物劳要荒。守臣当日功名亟，檄书夜飞人屏息。程途初不计山溪，男妇征佣无汉僰。鞭石难寻渤海神，凿山谁是金牛力。那许终朝尺寸移，积尸道上纷如织。中兴令主尧舜姿，一苇圣德超茅茨。天门万里竟不知，几使黔南无孑遗。君不见旅獒古训老臣策，枸酱虽甘亦何益。三石？砑风雨深，千载行人增叹惜。
三石篇
作者：张佳胤
朝代：明
体裁：古风

太滇以西三巨石，错列荆榛对孤驿。文彩天开海岳图，面面晶光盈十尺。吁嗟此石生点苍，云谁置之古路傍。停车顾盼日将晏，仆夫语罢泣数行。往年天子新明堂，厥材万国争梯航。燕山之石白胜玉，何求此物劳要荒。守臣当日功名亟，檄书夜飞人屏息。程途初不计山溪，男妇征佣无汉僰。鞭石难寻渤海神，凿山谁是金牛力。那许终朝尺寸移，积尸道上纷如织。中兴令主尧舜姿，一苇圣德超茅茨。天门万里竟不知，几使黔南无孑遗。君不见旅獒古训老臣策，枸酱虽甘亦何益。三石�砑风雨深，千载行人增叹惜。
三石篇
作者：张佳胤
朝代：明

太滇以西三巨石，错列荆榛对孤驿。
文彩天开海岳图，面面晶光盈十尺。
吁嗟此石生点苍，云谁置之古路傍。
停车顾盼日将晏，仆夫语罢泣数行。
往年天子新明堂，厥材万国争梯航。
燕山之石白胜玉，何求此物劳要荒。
守臣当日功名亟，檄书夜飞人屏息。
程途初不计山谿，男妇征佣无汉僰。
鞭石难寻渤海神，凿山谁是金牛力。
那许终朝尺寸移，积尸道上纷如织。
中兴令主尧舜姿，一苇圣德超茅茨。
天门万里竟不知，几使黔南无孑遗。
君不见旅獒古训老臣策，枸酱虽甘亦何益。
三石砑风雨深，千载行人增叹惜。
九日集圆通寺有怀
作者：张佳胤
朝代：明
体裁：七言律诗

并马珠林金殿开，兼天云气五华来。黄花满地他乡色，白雁凌霜返照回。短发风前频落帽，愁心秋到趁衔杯。不知绝塞持缨者，此日遥临何处台。
兰沧桥
作者：张佳胤
朝代：明
体裁：七言律诗

叠岭遥知万马愁，兰津西渡赤虹浮。鼋鼍驾浪声齐动，鸟雀飞空影并收。缆束长江标绝壁，天悬双镜照中流。当时汉卒劳歌地，翻若于今作壮游。
咏怀
作者：张佳胤
朝代：明
体裁：古风

毒暑不辞锻，严冬尚为渔。裘葛有本性，生事因其居。伊予触世网，转与青云疏。一摘孟诸野，再迁首阳且。素位守明诫，穷涂岂欷嘘。贵者日以贵，宁得辞劳劬。贱者日以贱，庶几远祸枢。
宿太华山寺
作者：张佳胤
朝代：明

石床横架万峰西，海上双珠入户低。自是山中无玉漏，朝霞还有碧鸡啼。
宿黄牛峡
作者：张佳胤
朝代：明
体裁：五言律诗

春到黄牛峡，江辞白帝城。楚云高不落，巴水去无声。绝塞书难寄，孤舟月更明。棹歌听自短，几处夜猿鸣。
寄题永嘉王阳德阳湖精舍
作者：张佳胤
朝代：明
体裁：古风

招饮岂在深，智者秉微尚。伊人卧阳河，幽襟谢尘鞅。丹霞递崇楸，南北两雁荡。万象厉景光，凌缅非一状。鸱夷任所之，沧浪发高唱。扁舟就何时，逝将剡川放。
峨眉山营作
作者：张佳胤
朝代：明

戎马东防后，寒川落木时。镝鸣惊雉兔，霜重湿旌旗。梦里江湖隔，行间鬓发知。不应询此地，亦唤作峨眉。
拟登焦山会风浪不果
作者：张佳胤
朝代：明
体裁：七言律诗

孤峰东插海门青，眼底烟波动沓冥。不为雄风翻巨浪，好将片席破沧溟。江天虚拟磨崖赋，石壁谁探瘗鹤铭。自是胜游难并得，岂因词客妒山灵。
敖山人病诗以问之
作者：张佳胤
朝代：明

九十风光强半过，栖迟高枕欲如何。夜来红雨千山落，留得春声杜宇多。
望方山
作者：张佳胤
朝代：明
体裁：五言排律

选胜徵前牒，方山迹著奇。湖摇千壁动，云敛万峰移。高岭平如掌，洪流注似卮。百梯谁独往，五老自相随。倚杖天何近，寻源路转疑。孤怀劳极目，爽气自支颐。石鼓鸣深洞，鸯浆灌紫芝。邮骖行倦矣，林鹤怨凄其。瑶草非难拾，桃溪会有时。芙蓉秋露好，合与地灵期。
游昙延洞
作者：张佳胤
朝代：明
体裁：五言排律

灵岩昔有洞，扶杖出青松。苔乱游人屐，云留静者踪。莲灯悬琥珀，鹫岭插芙蓉。飞瀑凌天落，朱霞镇日封。河流归汉渚，岳掌拂仙容。花雨飞春树，山风到石钟。采芝频见鹿，击钵恐惊龙。劫土须臾事，桃源偶尔逢。暝烟何必问，珠月挂千峰。
游栖岩寺
作者：张佳胤
朝代：明
体裁：七言律诗

独上云门览大荒，横山楼殿自隋唐。松摇万古龙鳞动，杖入诸天鹤路长。今古浮名俱幻寂，乾坤风色各苍茫。尘心合共藤萝约，笑拾峰头明月光。
独石行
作者：张佳胤
朝代：明

独石城南一片石，突兀霜空削如壁。古松屈铁盘云根，紫翠千峰莽相射。陆海俄翻滟滪堆，流沙直接昆仑脉。奇标眼底不常见，谁其置之巨灵迹。初拟吾家博望机，驱来未信祖龙策。憾慨长歌《出塞》篇，抚膺对此怀今昔。犹忆风尘己巳年，六飞曾狩犬羊天。于时此石岂无恙，苍苔翠壁俱腥膻。猗欤我皇神且武，岁岁称臣左右贤。属者问罪五单于，遂令气色回山川。居胥姑衍杳何许，勒将此石卑燕然。自古御戎不足齿，赫赫威灵有明始。十年稽颡方未央，从兹何得言骄子。不佞惭称锁钥臣，尔也砥柱长如此。万古岩岩北蔽胡，石乎石乎吾与尔。
界岭北望
作者：张佳胤
朝代：明

北望成区脱，霜空一岭横。野烟胡骑猎，寒柝戍楼声。峰刺高天近，云量巨谷平。微茫山尽处，当日大宁城。
登会宁原上作
作者：张佳胤
朝代：明

黯淡山城古会州，胡天双目尽高丘。春深柳色犹霜雪，日落边声起戍楼。塞雁啼云皆北向，浊河归汉亦东流。乘槎岂是穷原使，投笔虚疑定远侯。
登函关城楼
作者：张佳胤
朝代：明
体裁：七言律诗

楼上春云雉堞齐，秦川芳草共萋萋。黄看雨后河流急，青入窗中华岳低。客久独凭三尺剑，时清何用一丸泥。登高眺极乡心起，关树重遮万岭西。
登滇城观兵
作者：张佳胤
朝代：明
体裁：七言律诗

城上西风落客衣，炎旌木叶未全稀。高台寒并方旄立，列嶂青从埤堄归。壁垒秋声传夜柝，昆池烽色半鱼矶。王师何日收新郡，徙倚浮云正北飞。
立秋简徐子与
作者：张佳胤
朝代：明
体裁：古风

凉风厉商气，飒然惊早秋。白日下圆景，大火西南流。年序忽不处，陈蔡难久留。案牍繁以迫，胡为日绸缪。洪河逝如斯，草虫夜啾啾。凌厉缅千古，遗则怀前修。女萝挂乔干，玄蚓吸深湫。托势有崇卑，适志其良谋。
自漾备趋金齿
作者：张佳胤
朝代：明
体裁：七言律诗

五月江声走白沙，沙边石气尽烟霞。峰阴寒积何年雪，瘴雨香生古树花。独立南荒成万里，每凭北斗问三巴。兰津已说明朝渡，绝域虚凝汉使槎。
英武关雨行·其一
作者：张佳胤
朝代：明
体裁：古风

晓度英武关，石径云中立。山鸠高树鸣雷，雨转呼吸。平畴响流泉，紫芝行可拾。兹土况恒旸欢，声动蓑笠。
英武关雨行·其二
作者：张佳胤
朝代：明
体裁：古风

乔松概高清，蛮烟�行色。仆夫夙严驾征，鸿渺难极。山空响鹧鸪，徙倚岩洞黑。旷哉江上怀浮，云起东北。
过九华作
作者：张佳胤
朝代：明
体裁：七言律诗

倚杖贪看紫翠重，谪仙人号九华峰。中天玉柱参差出，万壑朱霞次第封。地压长江标砥障，云垂并蒂拥芙蓉。平生自负莲花掌，过此休谈五岳踪。
阅边古北酋妇率部族扣关行酒四首
作者：张佳胤
朝代：明

诸部匈奴晓扣关，穹庐千里过青山。隔河拍手呼儿女，来见东巡大朵颜。阶前荐体野黄羊，湩酪盛来可可香。绕席胡儿争劝进，堪怜好歹太师尝。震天金鼓动辕门，稽颡胡儿首尽髡。倒瓮椎牛齐醉饱，欢呼难报汉朝恩。紫貂丹韐拥胡姬，歌舞当筵进酒卮。乞得一瓢挨次饮，争夸颜色胜胭脂。
阅边古北酋妇率部族扣关行酒四首·其一
作者：张佳胤
朝代：明

诸部匈奴晓扣关，穹庐千里过青山。隔河拍手呼儿女，来见东巡大朵颜。
阅边古北酋妇率部族扣关行酒四首·其三
作者：张佳胤
朝代：明

震天金鼓动辕门，稽颡胡儿首尽髡。倒瓮椎牛齐醉饱，欢呼难报汉朝恩。
阅边古北酋妇率部族扣关行酒四首·其二
作者：张佳胤
朝代：明

阶前荐体野黄羊，湩酪盛来可可香。绕席胡儿争劝进，堪怜好歹太师尝。
阅边古北酋妇率部族扣关行酒四首·其四
作者：张佳胤
朝代：明

紫貂丹韐拥胡姬，歌舞当筵进酒卮。乞得一瓢挨次饮，争夸颜色胜胭脂。
马道驿丞歌
作者：张佳胤
朝代：明

马道驿臣八十五，身寄西秦家东鲁。耳聋齿脱鬓如霜，出入逢迎状伛偻。路接青桥与武关，栈道崎岖无与伍。不卑小官有展禽，不薄乘田有尼父。尔心岂是学圣贤，蜗角蝇头良自苦。余也东朝师保臣，罔生六十负君亲。抗章十数不得请，今始给驿归梁岷。宦情见尔如胶漆，方信余为勇退人。
游普陀
作者：张信
朝代：明
体裁：古风

浮生同一梦，感慨怜我情。文章祇覆缶，铅椠总顽形。拂兹衡窦下，凌彼天之层。和风洒云龙，清樾培佳程。眷言游仙侣，趣趾成蓬瀛。
咏风
作者：张倩倩
朝代：明

萧萧竹径鸣，卷幔如有情。木落寒山里，千林共一声。
忆宛君
作者：张倩倩
朝代：明

故人别后杳沉沉，独上高楼水国阴。鸿雁不传书底恨，天山流落到如今。
春日
作者：张倩倩
朝代：明

春衫带绾缕金绡，昼永空闲碧玉箫。情到寄将何处好，曲栏杆外折红蕉。
蝶恋花·丙寅寒夜与宛君谈君庸流落相对泣下而作
作者：张倩倩
朝代：明

漠漠轻阴笼竹院，细雨无情，泪湿桃花面。落叶西风吹不断，长沟流尽残红片。千遍相思才夜半，又听楼前，叫过伤心雁。不恨天涯人去远，三生缘薄吹箫伴。
过行春桥
作者：张倩倩
朝代：明

行春桥上月如钩，行春桥下月欲流。月光到处还相似，应照银屏梦里愁。
闻雁
作者：张储
朝代：明
体裁：五言律诗

孤雁来何处，残声静夜飘。江空音淰淰，云重影萧萧。惯向风前急，偏从听处遥。秦川织锦妇，掩泪忆征辽。
题张孝烈公册
作者：张允中
朝代：明
体裁：古风

君不见王家孝子凤与贤，以身蔽父父得全。又不见宗时救亲求自代，甘心饮刃报昊天。世人谩说全肢体，临难苟免生枉然。襄山之人重节义，仁人孝子独钟萃。赵公同时有张公，说起而今横涕泪。绐贼脱母何从容，骂贼捐身何轻弃。轻弃从容无两心，终始惟成救母志。既全母节复全生，人有此胆无此智。胆智都由血性来，此道磊磊塞天地。烈魂夜半泣鬼神，正气坟头矻赑屃。浩歌古人忠孝篇，公对古人复何愧。呜呼可怜有子七十翁，逢人泣诉当年事。
仙岩夜月
作者：张元僎
朝代：明

夜启仙扃秋入户，带将银兔穿廊庑。山明忽讶涧云生，川白犹疑芦花吐。光透竹枝凤如栖，媚生松径鹤来舞。几时载酒一登临，荡涤空中愁万古。
七夕集友人园亭
作者：张元凯
朝代：明

林亭雨过夜生凉，杨柳池边菡萏香。艳曲从风金作缕，深杯映月玉为浆。长裾客子犹蛮舞，短发王官自楚狂。浪说天孙人乞巧，潘郎垂老拙何妨。
七月七日集周公瑕鉴止堂坐同谢尉徐生
作者：张元凯
朝代：明

公瑾雅好客，醇醪具芳宴。正及牛女辰，嘉会拟霄汉。风流推谢安，才情见徐干。共有青山情，颇悦白衣宦。雕俎一何繁，羽爵行无算。绿藻锦鳞游，朱栏柳丝乱。虽未列歌钟，清音起松畔。仰见纤月来，同彼双星灿。怅别经一年，留欢无两旦。人生聚会难，感之发长叹。
七月六日同王赡美曹子念饮豹孙书屋
作者：张元凯
朝代：明

大火忽西流，凉飔起江沚。萧散据匡床，脱帽仍解履。高梧障重檐，短墙瓜葛藟。一室无数椽，长风吹万里。彷佛坐阴崖，来接巢居子。旋开竹里厨，言鲙河之鲤。南阮本不饶，留客乃如此。旷适林中赏，逾觉贫交美。何事慕贵游，汗流恒竟趾。所以蹈海人，弃之如敝屣。
三月三日
作者：张元凯
朝代：明

元已晴旭丽，吴趋土风嘉。芳甸古茂苑，离宫昔馆娃。良辰动水嬉，锦浪被清涯。士女娇容服，顾影生光华。绿帻吹参差，红袖拥琵琶。濯濯春杨柳，灼灼夭桃华。相谑竟何赠，芍药萌红芽。少年扶醉归，青楼明月斜。
三月望与谢都尉玄妙观赏月
作者：张元凯
朝代：明

春城楼观列仙家，五夜杯餐五色霞。庾亮从来为明月，玄都不是看桃花。
上方寺后港观荷
作者：张元凯
朝代：明

芙蕖浮潋滟，鸥鹭乱汀沙。信是招提境，偏开净土花。练光摇白羽，杯影泛青霞。归棹何须急，明星出若耶。
上方寺晚眺
作者：张元凯
朝代：明

孤亭登眺夕阳间，木落秋空双鸟还。湖上白云飞不尽，却联红树乱青山。
上海访朱邦宪
作者：张元凯
朝代：明

潮回日落暮云平，树色苍苍浦上城。北海草堂多结驷，东邻花县迟流莺。诺如季布元无负，饮到公荣自有情。莫道朱家纯任侠，文章能冠鲁诸生。
与僧真弘
作者：张元凯
朝代：明

游方之外久离群，海上仙山若可分。支遁寒暄许玄度，汤休卧起鲍参军。厌随乞食排朱户，每共乘杯弄紫云。欲了无生何处是，天台松月白纷纷。
与在明宿金山寺
作者：张元凯
朝代：明

暮云过寺覆蘼芜，远树层峦忽有无。绣佛转轮江是锦，龙宫生白月疑珠。空山激浪僧寮动，旧社传灯客影孤。信宿暂酬丘壑赏，阮生今已在穷途。
与客竹下分得深字
作者：张元凯
朝代：明

白云留不住，翠霭飞自深。美人潇湘来，与之弹素琴。
与谢都尉山游二首
作者：张元凯
朝代：明

山水逢皆胜，冠裳见自疏。白莲同结社，黄石未传书。东郭贫非病，西林樵可渔。为君容借屐，不问出无舆。湖海能容我，微官安事哉。先朝存带砺，今日置寒灰。要妓歌秾李，寻僧吹落梅。差强投笔吏，不得玉关回。
与谢都尉山游二首·其一
作者：张元凯
朝代：明

山水逢皆胜，冠裳见自疏。白莲同结社，黄石未传书。东郭贫非病，西林樵可渔。为君容借屐，不问出无舆。
与谢都尉山游二首·其二
作者：张元凯
朝代：明

湖海能容我，微官安事哉。先朝存带砺，今日置寒灰。要妓歌秾李，寻僧吹落梅。差强投笔吏，不得玉关回。
与陈生
作者：张元凯
朝代：明

绣甲雕弧走塞垣，翩翩策马猎平原。阴符一匣藏黄石，雄剑三军试白猿。敢负陈卿今日酒，宁忘剧孟向时言。偏裨涕泪功难建，常在行间说感恩。
东乡舟中即事二首
作者：张元凯
朝代：明

西风潮不上，河浅路逾赊。藻尽鱼依苇，陂荒雁啄麻。丹砂枫树叶，白雪木棉花。故国犹羁思，停舟问酒家。日落停桡处，天寒穫稻时。樵苏机下妇，筐蟹泽中儿。马枥馀残豆，鸡埘傍短篱。黄花霜后在，不负野人卮。
东乡舟中即事二首·其一
作者：张元凯
朝代：明

西风潮不上，河浅路逾赊。藻尽鱼依苇，陂荒雁啄麻。丹砂枫树叶，白雪木棉花。故国犹羁思，停舟问酒家。
东乡舟中即事二首·其二
作者：张元凯
朝代：明

日落停桡处，天寒穫稻时。樵苏机下妇，筐蟹泽中儿。马枥馀残豆，鸡埘傍短篱。黄花霜后在，不负野人卮。
东览篇
作者：张元凯
朝代：明
体裁：古风

出门鲜徒侣，看山过东越。身披荷芰衣，来渡琅玕筏。会稽之郡藏云中，海岳灵区第几峰。千岩万壑望不尽，一一秀出青芙蓉。溪流嗽石喷晴雪，山水清音相映发。林间吹落兰亭风，松下飞来镜湖月。石暗花迷失去津，禽鱼鸟兽能相亲。峥泓萧瑟不可测，此中疑有箕山人。苍旻为栋云为幕，禹穴幽奇可栖托。绝壁巑岏啸夜猿，逍遥梦见骑黄鹤。清晨晞发凌高台，风吹飞花去复来。旭日如珠走沧海，赤霞为驾驱天台。方丈蓬莱今可至，居然便有凌云思。金宫银阙何必求，一丘一壑随吾志。君不见东山高卧支许从，挥麈玄言若可终。又不见芳辰韨禊临清池，茂林脩竹堪忘饥。谢公勉为苍生出，十年閒却登山屐。右军自失王蓝田，归来誓墓意惘然。二贤信是人中龙，霖雨当时仰望同。考槃一室已千载，至今林下生清风。偶然得失未忘念，令人却羡双冥鸿。
东览篇
作者：张元凯
朝代：明

出门鲜徒侣，看山过东越。身披荷芰衣，来渡琅玕筏。会稽之郡藏云中，海岳灵区第几峰。千岩万壑望不尽，一一秀出青芙蓉。溪流嗽石喷晴雪，山水清音相映发。林间吹落兰亭风，松下飞来镜湖月。石暗花迷失去津，禽鱼鸟兽能相亲。峥泓萧瑟不可测，此中疑有箕山人。苍旻为栋云为幕，禹穴幽奇可栖托。绝壁巑岏啸夜猿，逍遥梦见骑黄鹤。清晨晞发凌高台，风吹飞花去复来。旭日如珠走沧海，赤霞为驾驱天台。方丈蓬莱今可至，居然便有凌云思。金宫银阙何必求，一丘一壑随吾志。君不见东山高卧支许从，挥麈玄言若可终。又不见芳辰韨褉临清池，茂林脩竹堪忘饥。谢公勉为苍生出，十年閒却登山屐。右军自失王蓝田，归来誓墓意惘然。二贤信是人中龙，霖雨当时仰望同。考槃一室已千载，至今林下生清风。偶然得失未忘念，令人却羡双冥鸿。
中秋初度有感二首乙亥
作者：张元凯
朝代：明

华月升高檐，广除步靡靡。百年几何时，繁忧徒萃止。结发事远游，轨路多荆枳。九折悲覆车，皇皇旋旧里。犹存临邛壁，欲探于陵里。苦竹善钩衣，扁石恒碍履。雀角穿我巢，谷风漂我垒。哀哀慈母傍，怨慕羞称子。脱粟尚弗充，何言甘与旨。值此劬劳辰，乃惊犬马齿。四十无闻焉，云何不遄死。遄死复何恨，頫仰若有牵。陟岾履宿草，背养已十年。高圹良可营，屡空徒迁延。巢中有三雏，参差齐父肩。无食又无衣，抱影各孑然。久凋王生柏，未见原公阡。何有禽庆约，期了向平缘。咄咄计安出，有泪如流泉。况乃鲜兄弟，焭焭殊可怜。但苦严霜飞，何知华月圆。泌水衡门下，且草子云玄。
中秋初度有感二首乙亥·其一
作者：张元凯
朝代：明

华月升高檐，广除步靡靡。百年几何时，繁忧徒萃止。结发事远游，轨路多荆枳。九折悲覆车，皇皇旋旧里。犹存临邛壁，欲探于陵里。苦竹善钩衣，扁石恒碍履。雀角穿我巢，谷风漂我垒。哀哀慈母傍，怨慕羞称子。脱粟尚弗充，何言甘与旨。值此劬劳辰，乃惊犬马齿。四十无闻焉，云何不遄死。
中秋初度有感二首乙亥·其二
作者：张元凯
朝代：明

遄死复何恨，頫仰若有牵。陟岾履宿草，背养已十年。高圹良可营，屡空徒迁延。巢中有三雏，参差齐父肩。无食又无衣，抱影各孑然。久凋王生柏，未见原公阡。何有禽庆约，期了向平缘。咄咄计安出，有泪如流泉。况乃鲜兄弟，焭焭殊可怜。但苦严霜飞，何知华月圆。泌水衡门下，且草子云玄。
中秋四山诗 其一 玄墓山
作者：张元凯
朝代：明

攀跻匪巉峭，佳胜兹岩具。偶偕良朋来，不负探奇趣。秋迟冥鸿归，云向潜虬护。朗月升高天，深林曷知暮。五湖浩无际，千峰俨欲赴。渐辨涧底星，遽失峦间雾。波流缟练长，光动金银互。缥缈生虚无，楼台已改故。恍观大海潮，雪浪排空骛。何必三神山，仙人始回顾。遗世鲜与徒，孤踪应有遇。旷哉古今心，莫以荣名误。
中秋四山诗 其三 虎山桥
作者：张元凯
朝代：明

凭眺凌崇峻，周览极浩渺。日落出古寺，秋旻见归鸟。石梁百尺横，苍渚游龙矫。两崖崩欲坠，五湖环且绕。人家隔花源，孤亭构木杪。坐久待明月，亭亭映翠筱。既望升较迟，微亏光仍皎。近浦何氤氲，远峰亦缥缈。桓伊笛自幽，范蠡舟偏小。零露瀼瀼华，明星渐以少。何事杯行缓，夷犹俟清晓。溪山总含情，宛然留谢朓。
中秋四山诗 其二 铜井山
作者：张元凯
朝代：明

晨弭南湖棹，暮蜡东山屐。千级石磴遥，半岭行云逆。佛宫才数椽，僧厨少四壁。井馀蛟龙腥，阶唯鸟兽迹。崩奔群壑会，居然走震泽。皎月出层岩，窈窕穿树隙。寥空澹而澄，逾高光逾白，一照析秋毫，万象呈圆魄。浮屿俨欲飞，列宿如可摘。峦竹多清音，巢鹘无卑翮。箕踞藉落叶，长啸振孤石。兹夕登兹山，彷佛藐姑射。
中秋四山诗 其四 灵岩寺
作者：张元凯
朝代：明

兹山吴之望，云是故宫址。再为佛子庐，今亦莽荆枳。仲秋岩壑清，日暮冈峦紫。浮图自孤撑，断碣仍碍屣。绳床悬石室，空庭蒙葛藟。四山出重云，飒飒林飙起。缺月深韬光，慧灯照棐几。谈禅谢觞酌，空门远尘轨。相与證无生，夷然忘所履。寂寂此岩阿，昔被明光绮。二井苔藓封，俱曾照西子。慨念今古人，荣华若流水。
中秋四山诗·玄墓山
作者：张元凯
朝代：明

攀跻匪巉峭，佳胜兹岩具。偶偕良朋来，不负探奇趣。秋迟冥鸿归，云向潜虬护。朗月升高天，深林曷知暮。五湖浩无际，千峰俨欲赴。渐辨涧底星，遽失峦间雾。波流缟练长，光动金银互。缥缈生虚无，楼台已改故。恍观大海潮，雪浪排空骛。何必三神山，仙人始回顾。遗世鲜与徒，孤踪应有遇。旷哉古今心，莫以荣名误。晨弭南湖棹，暮蜡东山屐。千级石磴遥，半岭行云逆。佛宫才数椽，僧厨少四壁。井馀蛟龙腥，阶唯鸟兽迹。崩奔群壑会，居然走震泽。皎月出层岩，窈窕穿树隙。寥空澹而澄，逾高光逾白，一照析秋毫，万象呈圆魄。浮屿俨欲飞，列宿如可摘。峦竹多清音，巢鹘无卑翮。箕踞藉落叶，长啸振孤石。兹夕登兹山，彷佛藐姑射。凭眺凌崇峻，周览极浩渺。日落出古寺，秋旻见归鸟。石梁百尺横，苍渚游龙矫。两崖崩欲坠，五湖环且绕。人家隔花源，孤亭构木杪。坐久待明月，亭亭映翠筱。既望升较迟，微亏光仍皎。近浦何氤氲，远峰亦缥缈。桓伊笛自幽，范蠡舟偏小。零露瀼瀼华，明星渐以少。何事杯行缓，夷犹俟清晓。溪山总含情，宛然留谢朓。兹山吴之望，云是故宫址。再为佛子庐，今亦莽荆枳。仲秋岩壑清，日暮冈峦紫。浮图自孤撑，断碣仍碍屣。绳床悬石室，空庭蒙葛藟。四山出重云，飒飒林飙起。缺月深韬光，慧灯照棐几。谈禅谢觞酌，空门远尘轨。相与證无生，夷然忘所履。寂寂此岩阿，昔被明光绮。二井苔藓封，俱曾照西子。慨念今古人，荣华若流水。
丹阳道中作
作者：张元凯
朝代：明

高阜荒荒古木稠，南徐江水送行舟。河山已带中原色，风雨今为北道愁。
乔观察允德岁暮过访草堂连榻旬日漫成长句为别
作者：张元凯
朝代：明

西风卷黄叶，堆压门之屏。霜薄身上衣，冰厚爨下井。偶有足音响空谷，枯桑惊散饥乌影。君为岳牧久专城，朱衣烂漫黄金横。何事萧然却车骑，独披鹤氅寻柴荆。逍遥不减漆园吏，慰藉偏存瓮牖生。幸有新醅共君醑，尚留木榻同爰处。欲说荒斋如此寒，偶被风吹不能语。陈家糠覈聊自肥，范叔绨袍竟谁与。畴昔转输驾楼船，两年在君绣斧前。汗血愿为伯乐用，心胆欲向干将悬。不遣青蝇将玉毁，无奈薏苡如珠圆。一歌雀角穿我屋，再歌黄鸟食我粟。淮市曾为胯下行，灞陵屡止亭中宿。莫将时命强干秦，吁嗟道路难于蜀。羡君官爵良不卑，经纶献纳弩力为。握手何当国士遇，拊髀谁动明王思。酒酣别去泪如雨，生平敢负乔公知。
九日送客
作者：张元凯
朝代：明

两人千里别，九日一樽开。不是无家叹，同为去国哀。楚帆随月落，朔雁带霜来。何地堪回首，前朝戏马台。
九里松
作者：张元凯
朝代：明

长松九里郁葱哉，偃盖蟠空接上台。不尽五株封泰岱，却从三竺问徂徕。壑藏风雨龙鳞老，涛挟云霄凤吹哀。竹箭江南良足美，那知此有栋梁材。
云栖馆六咏 其一 清玄斋
作者：张元凯
朝代：明

主人杨子云，草阁搜奇字。清晖照寂寥，流水澹无事。
云栖馆六咏 其三 宿云洞
作者：张元凯
朝代：明

洞里白云台，洞口紫丝障。朝来扫落花，春云在衣上。
云栖馆六咏 其二 独倚楼
作者：张元凯
朝代：明

高楼愁独倚，薄暮罗衣寒。箜篌弹不尽，明月半阑干。
云栖馆六咏 其五 玉虬峰
作者：张元凯
朝代：明

一片玉玲珑，坐见生云雾。潜虬媚灵姿，居然在庭户。
云栖馆六咏 其六 松月台
作者：张元凯
朝代：明

秋月照孤松，亭亭自高洁。深夜凝露华，枝头生苍雪。
云栖馆六咏 其四 夕阳亭
作者：张元凯
朝代：明

螮蝀莫敢指，朝隮不可攀。閒门闭秋草，独对夕阳山。
云栖馆六咏·清玄斋
作者：张元凯
朝代：明

主人杨子云，草阁搜奇字。清晖照寂寥，流水澹无事。高楼愁独倚，薄暮罗衣寒。箜篌弹不尽，明月半阑干。洞里白云台，洞口紫丝障。朝来扫落花，春云在衣上。螮蝀莫敢指，朝隮不可攀。閒门闭秋草，独对夕阳山。一片玉玲珑，坐见生云雾。潜虬媚灵姿，居然在庭户。秋月照孤松，亭亭自高洁。深夜凝露华，枝头生苍雪。
五忆诗有序 其一 千人石明月
作者：张元凯
朝代：明

明月青山短簿家，笙歌几处醉流霞。瑶光浸石翻疑水，玉露漙空尽作花。
五忆诗有序 其三 石湖草堂
作者：张元凯
朝代：明

芸窗棐几绿云流，数亩琅玕一径幽。爱住浣花唯杜甫，常来看竹有王猷。
五忆诗有序 其二 文殊寺石壁
作者：张元凯
朝代：明

朱刹孤危寄上方，青冥鹫岭独徊翔。云霞散落千层绮，日月昭回万仞光。
五忆诗有序 其五 玄墓山双桂
作者：张元凯
朝代：明

玄亭回合众山苍，芰服初裁葛屦凉。双树剩能飘桂馥，九秋秖恐败兰芳。
五忆诗有序 其四 虎山桥秋水
作者：张元凯
朝代：明

石梁秋水涨平芜，髣髴潇湘入画图。震泽连天浮玉镜，洞庭分岫浴青凫。
五忆诗有序·千人石明月
作者：张元凯
朝代：明

明月青山短簿家，笙歌几处醉流霞。瑶光浸石翻疑水，玉露漙空尽作花。朱刹孤危寄上方，青冥鹫岭独徊翔。云霞散落千层绮，日月昭回万仞光。芸窗棐几绿云流，数亩琅玕一径幽。爱住浣花唯杜甫，常来看竹有王猷。石梁秋水涨平芜，髣髴潇湘入画图。震泽连天浮玉镜，洞庭分岫浴青凫。玄亭回合众山苍，芰服初裁葛屦凉。双树剩能飘桂馥，九秋秖恐败兰芳。
京口桃李园作时戊寅春赵敬甫邬汝翼陈永年同游
作者：张元凯
朝代：明

三月弭帆京口渡，大堤十里垂杨护。故人行乐桃李园，恰有花开一万树。烂漫常生五色霞，氤氲散作晴空雾。赤城忽拥锦江流，朱方即是琼台路。游子来回总是迷，佳人采摘还相妒。拾翠寻芳乐未休，相逢且作少年游。斗鸡走狗花前队，秾李夭桃树底讴。莫将螓首疑闳孺，更傍蛾眉认莫愁。团扇扑时粉蝶乱，？船飞处红英浮。沉酣聊且眠金谷，潦倒那堪控紫骝。但恐芳菲易销歇，长江寂寂流明月。黄金纵有南山高，难买春花秋更发。片片飞花踏作泥，阴阴桃李自成蹊。开时不尽一杯酒，孤负枝头黄鸟啼。
京口桃李园作时戊寅春赵敬甫邬汝翼陈永年同游
作者：张元凯
朝代：明
体裁：古风

三月弭帆京口渡，大堤十里垂杨护。故人行乐桃李园，恰有花开一万树。烂漫常生五色霞，氤氲散作晴空雾。赤城忽拥锦江流，朱方即是琼台路。游子来回总是迷，佳人采摘还相妒。拾翠寻芳乐未休，相逢且作少年游。斗鸡走狗花前队，秾李夭桃树底讴。莫将螓首疑闳孺，更傍蛾眉认莫愁。团扇扑时粉蝶乱，�船飞处红英浮。沉酣聊且眠金谷，潦倒那堪控紫骝。但恐芳菲易销歇，长江寂寂流明月。黄金纵有南山高，难买春花秋更发。片片飞花踏作泥，阴阴桃李自成蹊。开时不尽一杯酒，孤负枝头黄鸟啼。
京口观竞渡
作者：张元凯
朝代：明

鲛宫沸浪冰绡湿，鼍鼓鸣雷锦缆开。游妓共随青雀去，仙人尽驾赤鲸来。奔涛截浦花争涌，夺桨争标鹢乱回。千载楚魂招不返，异乡随俗一衔杯。
京口邬生雅好游忽贻诗以余善病而慰之赋此为答
作者：张元凯
朝代：明

良朋多雨散，生计总萍浮。贫也吾非病，何哉尔好游。扁舟常访戴，孤剑欲依刘。行橐空如瓠，神钱讵肯留。
亲旧诗六首 其一 外父王选部禄之
作者：张元凯
朝代：明

泰山俨具瞻，匪直颂师尹。一出秉铨衡，中外作标准。朗月照浚谷，清泉流泯泯。抗志圭组轻，萧然岩壑尽。甥也馆于室，耳提谢不敏。典谟日佩训，风雅时援引。所至恒爱护，恐为友婿窘。不减慈父恩，长恸德星陨。
亲旧诗六首 其三 先辈杨中丞子任
作者：张元凯
朝代：明

杨子青云彦，屡出佐明后。昭毅昔论交，垂髫至白首。树德于其躬，莠言不出口。闽海同分符，阃藩并结绶。堂上考大吕，幕下问小友。眷顾成绸缪，乃与缔孙偶。尺书付浮沉，竟执富儿帚。感怀著斯章，冥冥非吾负。
亲旧诗六首 其二 舅氏陆文学恒若
作者：张元凯
朝代：明

江东著伟姓，太宰迈常伦。势可移山岳，位已无人臣。一朝被蜚语，朱户生黄尘。孙子余舅氏，青衿甘食贫。硁硁守经学，湖乡少四邻。时念同胞姊，扁舟入城闉。澹泊不饮酒，慰籍多苦辛。长逝渭阳水，愁绝慈闱人。
亲旧诗六首 其五 友人顾贡士从化
作者：张元凯
朝代：明

顾生一经生，而亦喜任侠。闾巷弟畜我，俶傥无嚅嗫。能射鲁连书，不问乐羊箧。并载西园游，联镳南山猎。痴绝虎头生，袖断如花颊。青春容易掷，白发最难镊。长安失意归，宿草飞黄叶。尚忆平生言，独挂芙蓉铗。
亲旧诗六首 其六 从叔隐君士扬
作者：张元凯
朝代：明

昭毅营东山，群从从之游。第五足清旷，居然隐者流。曾不问生产，乃与兄子俦。把臂同入林，酒池日拍浮。自为鸲鹆舞，间作竹枝讴。行乐堪永年，达生宜白头。门户正衰谢，斯人不可留。咸也矧穷途，揽涕何时收。
亲旧诗六首 其四 通家陆有道叔平
作者：张元凯
朝代：明

吾祖迈明德，结客豪长者。平原秀士衡，正始翼风雅。忘年缔密交，少岁荷陶冶。潜盘西山阿，偃息青云下。皎然白雪鬓，照兹绿玉斝。明月投入怀，幽兰分满把。对我欷歔言，老矣汗血马。耆旧不憖遗，泪向寒泉泻。
亲旧诗六首·外父王选部禄之
作者：张元凯
朝代：明

泰山俨具瞻，匪直颂师尹。一出秉铨衡，中外作标准。朗月照浚谷，清泉流泯泯。抗志圭组轻，萧然岩壑尽。甥也馆于室，耳提谢不敏。典谟日佩训，风雅时援引。所至恒爱护，恐为友婿窘。不减慈父恩，长恸德星陨。江东著伟姓，太宰迈常伦。势可移山岳，位已无人臣。一朝被蜚语，朱户生黄尘。孙子余舅氏，青衿甘食贫。硁硁守经学，湖乡少四邻。时念同胞姊，扁舟入城闉。澹泊不饮酒，慰籍多苦辛。长逝渭阳水，愁绝慈闱人。杨子青云彦，屡出佐明后。昭毅昔论交，垂髫至白首。树德于其躬，莠言不出口。闽海同分符，阃藩并结绶。堂上考大吕，幕下问小友。眷顾成绸缪，乃与缔孙偶。尺书付浮沉，竟执富儿帚。感怀著斯章，冥冥非吾负。吾祖迈明德，结客豪长者。平原秀士衡，正始翼风雅。忘年缔密交，少岁荷陶冶。潜盘西山阿，偃息青云下。皎然白雪鬓，照兹绿玉斝。明月投入怀，幽兰分满把。对我欷歔言，老矣汗血马。耆旧不憖遗，泪向寒泉泻。顾生一经生，而亦喜任侠。闾巷弟畜我，俶傥无嚅嗫。能射鲁连书，不问乐羊箧。并载西园游，联镳南山猎。痴绝虎头生，袖断如花颊。青春容易掷，白发最难镊。长安失意归，宿草飞黄叶。尚忆平生言，独挂芙蓉铗。昭毅营东山，群从从之游。第五足清旷，居然隐者流。曾不问生产，乃与兄子俦。把臂同入林，酒池日拍浮。自为鸲鹆舞，间作竹枝讴。行乐堪永年，达生宜白头。门户正衰谢，斯人不可留。咸也矧穷途，揽涕何时收。
人日与客北寺观塔灯分得青字二十韵
作者：张元凯
朝代：明

雁塔腾千燄，鸡园报七蓂。圣灯元普照，慧火亦常荧。熠耀俱圆影，氤氲总异馨。云霞标鹫岭，霄汉响鸾铃。银烛龙衔架，金绳凤启扃。未雷檐走电，不夜户垂星。辉映珠为幌，烟浮翠作棂。镜纷临绮阁，燎俨集彤庭。百尺鲛人幔，千层云母屏。宝轮风乍转，玉磴月初停。佛宇谁遗爝，禅宫孰聚萤。毫光宁尽白，香蔼若非青。一悟无边朗，三摩了自惺。空华聊聚散，业果任沉冥。舍利如来藏，频伽不坏瓶。有天名善现，随地性通灵。所见皆离见，其形非委形。化城看倏变，法界倚长宁。兰若恒如昼，菩提岂易暝。愿言分一点，昭澈诵遗经。
人日逢客
作者：张元凯
朝代：明

客星乍向草堂明，人日相逢倍有情。长笛江梅千片落，清樽海月一痕生。虞卿不少耽书累，仲孺空多使酒名。屈指春光将烂漫，留君且住阖闾城。
从军二首
作者：张元凯
朝代：明

结发事戈矛，新从定远侯。横行非面谩，感激许身酬。烽火消雄剑，燕姬脱战韝。军中无饮器，好借月支头。仗钺出甘泉，将军秋备边。骍弓善猿臂，凤铠称鸢肩。结客通中贵，擒王得左贤。功名陋田窦，麟阁许谁先。
从军二首·其一
作者：张元凯
朝代：明

结发事戈矛，新从定远侯。横行非面谩，感激许身酬。烽火消雄剑，燕姬脱战韝。军中无饮器，好借月支头。
从军二首·其二
作者：张元凯
朝代：明

仗钺出甘泉，将军秋备边。骍弓善猿臂，凤铠称鸢肩。结客通中贵，擒王得左贤。功名陋田窦，麟阁许谁先。
仲儿起文以壬午仲夏补博士弟子员率尔志喜兼用为勖果有寸长当有徵于斯言也凡三十韵
作者：张元凯
朝代：明

武功开代邸，薄禄寄吴城。乃乏强弧力，而多柔翰情。生儿怜汝慧，教子愧余伧。仲也当如仲，卿还自用卿。经才明大戴，文未准西京。白面初求试，青衿乍剪成。籍通秦博士，员备鲁诸生。缝掖欣从事，加冠顾美名。喜真如捧檄，望已愈招旌。木铎宣王训，韦编课士程。五车何必泛，一艺转须精。尔雅宜循式，偏奇莫惮更。便堪高第置，徐与计偕行。班曷为投笔，终安用请缨。泮流方涣涣，莪渐以菁菁。章句昔云鄙，贤科今最荣。鸿恩蒙累叶，燕寝梦延英。八口将谁哺，三年待尔鸣。寒门当极否，衰运敢图亨。积草庭难过，编蓬户半倾。董帷宁昼下，孙案亦宵征。不讳言干禄，差强务耦耕。养雏犹枳棘，舐犊尚柴荆。未信眉偏白，还看角且骍。傥来焉有意，非分肯徒营。愿岂过三鼎，人将老一铛。丈夫多激烈，志士绝肥轻。敝帚藏而父，遗簪畀汝兄。兄期修世业，弟勉振家声。莫谓吾潦倒，斯言可莅盟。
伍行人庙
作者：张元凯
朝代：明

英风萧瑟庙荒芜，千古还嗟烈丈夫。市上吹箫频赛社，祠边种梓任樵苏。不劳五战曾空郢，犹剩孤魂看破吴。潮汐至今排雪浪，素车白马怒号无。
侠客二首
作者：张元凯
朝代：明

六郡连三辅，秦城接楚疆。无非游侠地，总是少年场。万户片言得，千金一掷亡。青楼多艳妇，虽老觅徐娘。平生未识愁，出入富平侯。彊灌令人釂，居间倩客筹。乘黄千里驷，狐白万金裘。厌说雕虫技，梁园只浪游。
侠客二首·其一
作者：张元凯
朝代：明

六郡连三辅，秦城接楚疆。无非游侠地，总是少年场。万户片言得，千金一掷亡。青楼多艳妇，虽老觅徐娘。
侠客二首·其二
作者：张元凯
朝代：明

平生未识愁，出入富平侯。彊灌令人釂，居间倩客筹。乘黄千里驷，狐白万金裘。厌说雕虫技，梁园只浪游。
侠客行二首
作者：张元凯
朝代：明

花月经行太主园，身曾仕汉不乘轩。装赍悉与爰丝饮，肝胆唯同剧孟言。紫丝步障奏云璈，白玉深杯夜月高。一宿千金三妇艳，九衢驷马五陵豪。
侠客行二首·其一
作者：张元凯
朝代：明

花月经行太主园，身曾仕汉不乘轩。装赍悉与爰丝饮，肝胆唯同剧孟言。
侠客行二首·其二
作者：张元凯
朝代：明

紫丝步障奏云璈，白玉深杯夜月高。一宿千金三妇艳，九衢驷马五陵豪。
借住山寺诗八首 其一 虎丘
作者：张元凯
朝代：明

吴阊何地布黄金，海涌峰头绮殿临。多宝散光摇剑壑，众香和梵出旃林。笙歌总入声闻道，花月终归止观心。共指点头岩下石，无生曾悟去来今。
借住山寺诗八首 其七 玄墓
作者：张元凯
朝代：明

禅栖一室五湖东，翠巘丹梯览未穷。忽起松涛声自远，不飞花雨境皆空。暮山浮出云霞外，春水流回岛屿中。寂寞嗣宗双眼色，凭高聊以送归鸿。
借住山寺诗八首 其三 灵岩
作者：张元凯
朝代：明

岩廊洞室几经春，梵刹离宫总劫尘。宿草自荒麛鹿径，空山曾识苧萝人。千花摇落存孤塔，双树婆娑少四邻。纵是五湖堪一苇，烟波何日出迷津。
借住山寺诗八首 其二 天池
作者：张元凯
朝代：明

信宿精蓝未拟还，坐临流水听潺湲。峰莲倒映仙人掌，沼镜寒浮玉女鬟。不尽白云生远岫，最深绿竹隐禅关。古来去住元无着，莫笑巢由未买山。
借住山寺诗八首 其五 楞伽
作者：张元凯
朝代：明

竹房松坞散新晴，隔水明霞俨赤城。破衲霜前临牖补，残经月下绕池行。云流片石元无碍，鸟宿疏林自不惊。何事许询常借住，爱山支遁最多情。
借住山寺诗八首 其八 尧峰
作者：张元凯
朝代：明

上方钟磬白云深，禅径还从鸟外寻。湖面众山浮碧玉，峰头尺地布黄金。畏人合住无人境，混世偏存出世心。不是向平犹有累，岂堪重下最高岑。
借住山寺诗八首 其六 文殊
作者：张元凯
朝代：明

落木空山秋夜哀，萧条古寺倚层台。明河尚抱虚檐宿，海日先窥绝壁来。花为行香晨已散，门因施食午方开。跏趺懒下维摩榻，野鹿相依卧草莱。
借住山寺诗八首 其四 寒山
作者：张元凯
朝代：明

枫叶蘋花江上村，前朝古寺至今存。西山爽气来精舍，万里关河到寺门。檀越随僧开宝藏，醍醐容客借匏尊。中宵礼罢寒山子，却听钟声醒梦魂。